Эслайман, мен кўчага ўзимнинг табиий кўринишим билан чиққанимда, атрофдагилар менга ажабланиб қарашган эди. Кўпчилик мени касал бўлиб қолган ёки нимадир содир бўлган,деб ўйлади. Кўзларим атрофига чизилган қалам улар учун қайғули ва оғир ҳаёт намунасидек туюлди.\nАйни дамда ҳеч нарса ўзгармади. Терим унчалик яхши эмаслигидан, пешонамга тез-тез ҳуснбузар чиқиб турарди. Мен кам ухлайман, уйқуга кетган тақдиримда ҳам, кўзим остидан қора бўялма кўриниб турарди.\nБизга тонал кремисиз теримизнинг кўримисизлиги, аёлларни хунук кўрсатиб туради, деб айтишади. Бизга ўхшаб бўянмай юрганлар унчали ҳам мукаммал бўлмайди, деб ҳисоблашади. Уларнинг фикрича, биз макияж остида ўзимизни жуда яхши ҳис этарканмиз.\nМана шундай фикр-мулоҳазалар таъсирида миллиардлаб даромад олувчи саноат гуллаб-яшнайди. Биз ташқи кўринишимиз ва оғирлиги киограммларни ташкил этувчи либосларимизга боғланиб қолганмиз. Хушомадлар эса, ўзимизга бўлган ишончни янада оширади. Тўғрисини айтганда “хунук” бўлгандан кўра, ахмоқ бўлганимизни аъло ҳисоблаймиз.\n«Мен макияжни биров учун эмас, ўзим учун қиламан», — дедим мен ўзимга ўзим. Аммо аччиқ ҳақиқат шунда эдики, қачон мен макияжимни ювиб ташласам, юз теримдаги камчиликлар кўриниб, билиниб қолар, бундан қийин аҳволга тушиб қолардим.\nҲолбуки, мен қаламсиз юзимни тинчгина қабул қила олмадим. Қачонки мен бу жинниликни ташлаганимда, ўзимга бошқа тарафдан баҳо бера бошладим. Пешонамдаги ҳуснбузардан ёки кўз олдимдаги чизиқлардан ҳайратдаман, дея олмайман. Аммо ҳар куни кўзгу ортидан менга қарайдиган инсонни яхши қабул қила бошладим. Кўриб турардимки, бу қизнинг олдида қилиниши керак бўлган қанча ишлар бор, энди унинг баҳоси юзи билан боғлиқ эмас.\nЭнди, мен макияж қилмай қўйганимда, кўринишим латофатли эканлигини айта бошлашди. Бу мен учун ғалати ҳолат эди, юз теримдаги камчиликлар бўладими ёки кичик бир нарсами, нима бўлган тақдирда ҳам — бу мен, ўзим эдим. Макияж биланми ёки йўқ — мен барибир ўша аёл бўлиб қолавераман, аммо ниқобим негадир атрофдагилар фикр билдиришлари учун аҳамият касб этарди.\nБиз ўзимиздан ҳеч қачон “нима учун?” деб сўрамаймиз. Сизга нима фарқи бор, мен бўянганманми ёки йўқ? Юзимдаги чиройли ранг мени яхши инсон қилиб қўярмиди? Нега “У қандай чиройли” деган ибора биз учун “У қандай илмли/омадли” деган иборадан устун туради.\nМакияж билан ақлли бўлиш мумкин эмас, демоқчимасман. Мен айтмоқчиманки, макияж ва тўлиқ косметика менинг ёки кўпчилик аёлларнинг камолоти тимсоли эмас. Бу риоя қилиниши керак бўлган бир қоидадир. Бу мен улкан саноатнинг асираси бўлиб қолганлигимнинг рамзидир. Бу саноат дунёдаги ҳар бир аёлнинг хоҳиш-истагидан фойдаланган ҳолда даромад кўради.\nТахмин қилишларича, мен табиий кўринмас эмишман, бунинг учун менда нимадир етишмас экан ва бу “етишмовчилик”ни макияж тўла қоплар экан. Охир-оқибат нега аёллар макияж улар учун ҳеч қандай аҳамият касб этмаслигини билишсада, ундан фойдаланишади? Макияж биланми йўқми, нима фарқи бор?\nАввалига мен бу ерга косметика саноатининг статистик маълумотларини келтирмоқчи ва ушбу саноатни гуллаб-яшанашида аёлларнинг ўрни нақадар беқиёс эканлигини исботлаб бермоқчи бўлдим. Кейин тушундимки, бунга ҳеч қандай зарурат йўқ экан. Мана шу сатрларни ўқиётган ҳар бир аёл мен нима ҳақида гапираётганимни тўлиқ тушунади, чунки бу туйғулар учун бегона эмас. Улар буни одамлар кўзига макияжсиз кўринишганда ҳис этишган. Биз макияжсиз бўлсак, шунчалик ноқулай ҳолатга тушаверамиз. Агар биз макияжсиз ҳаётда ёки фотосуратларда кўринадиган бўлсак, ўзимизнинг “табиий” гўзаллигимиздан ҳайратланиш учун, кўплаб хушомадлар кутамиз.\nКосметик қутичам кераксиз буюмга айланган кун, ва ниҳоят, ўз-ўзимга танлов эркинлиги ва ўз-ўзимни ҳурмат қилишни синовдан ўтказган куним бўлди. Айнан мана шу кунда тушиниб етдимки, бутун маъно мен нимани ёзаётганим ва қилаётганимда экан, аксинча юзимнинг териси ва имиджим аҳамиятсиз нарсалар экан. Мен макияждан воз кечгач, атрофдагиларга юзим ва ташқи кўринишимдаги камчиликлар ҳақида ҳам фикр бермай қўйдим. Менинг жисмоний камчилигим ҳеч нарсани англатмайди, мен бошқа камчиликлардан анча устунман.\nМен аёлларга нисбатан ҳудди буюмлардек муносабатда бўлишади, деб ўйлардим. Аммо ўз-ўзимга ҳам ана шундай муомала қилаётганимни тушунмаган эканман. Такрорлашдан чарчамаган ҳолда шуни айтишим мумкинки, энг муҳими қалбимдаги кечинмалардир. Мен атрофдагиларни ғуруримдан кўра, ҳуснбузарим билан кўпроқ эътибор жалб этишда давом этдим. Кейин тушиниб қолдим, мукаммал бўлмаган юз, мукаммал бўлмаган қалбдан далолат эмас-ку. Ёки теридаги камчилик, юракдаги камчиликни англатмайди-ку!\n"Билингларки, бу ҳаёти дунё фақат (бир нафаслик) ўйин-кулги, зеб-зийнат, ўрталарингиздаги ўзаро мақтаниш ва мол-дунё ҳамда фарзандларни кўпайтиришдир, холос. (У) худди бир ёмғирга ўхшарки, унинг (ёғиши сабабли униб чиқан) ўт-ўлани деҳқонларни ҳайратга солиб (ақлларини банд қилиб қўюр). Сўнгра у қурир, бас, уни сарғайган ҳолда кўрурсиз. Сўнгра у қуруқ чўп бўлиб қолур. (Ҳаёти дунёнинг ҳоли ҳам шундан ўзга эмасдир). Охиратда эса (ўша тўрт кунлик дунёга алданиб колганлар учун) қаттиқ азоб ва (иймон-эътиқод билан ўтганлар учун) Аллоҳ томонидан мағфират ва ризолик бордир. Ҳаёти дунё эса фақат алдагувчи матодир" (Ҳадид сураси, 20).\nФотима Амирали мақоласи асосида


МУСТАҚИЛ МАМЛАКАТДА — МУСТАҲКАМ ОДИМЛАР - Ўзбекистон овози газетаси\nМУСТАҚИЛ МАМЛАКАТДА — МУСТАҲКАМ ОДИМЛАР\nБугун истиқлолнинг 28 йиллигини миллий давлатчилигимизни мустаҳкамлаш, мамлакатимизнинг халқаро нуфузини ошириш, қонун устуворлиги, инсон ҳуқуқ ва эркинликлари ҳамда манфаатларини рўёбга чиқариш, энг муҳими, юртимизда тинчлик-осойишталикни таъминлаш ҳамда халқимизнинг турмуш фаровонлигини юксалтириш борасида амалга оширилаётган ўзига хос, мутлақо янги ёндашувларга асосланган ислоҳотлар даврида кутиб олмоқдамиз. Президентимиз таъбири билан айтганда, бугун Ўзбекистон ўз тараққиётининг янги, юксак босқичига қадам қўймоқда.\nДарҳақиқат, ўтган даврга назар соладиган бўлсак, юртимиз чин мустақилликка эришганидан кейинги йилларда улкан ўзгаришларнинг гувоҳи бўламиз. Мамлакатимизда барча соҳаларда катта-катта ислоҳотлар амалга оширилмоқда ва натижалар ҳам шунга яраша бўлмоқда. Хусусан, машинасозлик, енгил саноат ва кўплаб бошқа соҳаларда ривожланиш ўз навбатида халқимизнинг турмуш даражаси ошишига, аҳоли бандлигини таъминлашга ижобий самара берганлигини алоҳида таъкидлаш лозим.\nАлбатта мазкур ўзгаришлар миллий Парламентимиз фаолиятида ҳам юз бермоқда. Давлатимиз Раҳбари ўз маърузаларида ислоҳотларимиз самарасини оширишда депутат ва сенаторларнинг ўрни сезиларли даражада ошиши лозимлиги тўғрисида алоҳида таъкидлаб ўтган.\nДепутатларнинг нафақат назорат-таҳлил фаолияти, балки қонун ижодкорлиги фаолияти ҳам жойлардаги муаммоларни бартараф этишга йўналтирилмоқда. Шу мақсадда ҳар бир қонун лойиҳаси юзасидан фикр ва таклифларни кенг жамоатчилик, фуқаролик жамияти институти, фуқаролардан олиш йўлга қўйилди.\nАлбатта, бу борада халқ мурожаати билан ишлашнинг Давлат Раҳбари таклиф этган янги тизими, яъни «жамоа бўлиб электрон мурожаат киритиш тартиби»нинг жорий этилгани муҳим аҳамият касб этди. Интернет тармоғида «Менинг фикрим», деб номланган махсус веб-саҳифа ўрнатилиши халқнинг жамият ва давлат ишларини бошқаришдаги иштирокини янада кенгайтиради ҳамда «қонуннинг бирдан-бир манбаи ва муаллифи том маънода халқ бўлиши»ни амалда таъминлайди. Бундай веб-саҳифа орқали юртдошларимиз давлат ва жамият ҳаётига дахлдор муҳим масалалар бўйича ўз фикрларини эркин билдириш имконига эга бўладилар.\nТўғридан-тўғри амал қилувчи қонунларни қабул қилишнинг самарали механизмларини жорий этиш, давлат ҳокимияти ва бошқаруви, суд-ҳуқуқ тизимини янада демократлаштириш, ижтимоий-иқтисодий ислоҳотларни чуқурлаштириш, мамлакатимиз ташқи сиёсий фаолиятининг ҳуқуқий асосларини мустаҳкамлаш, ҳуқуқни қўллаш амалиётининг устувор вазифалари саналади. Давлат ҳокимияти тизимида парламентнинг ролини кучайтириш, ижро этувчи ҳокимият фаолияти устидан таъсирчан парламент назоратини ўрнатиш, қонун ижодкорлиги фаолиятининг сифатини сезиларли даражада яхшилаш чоралари кўрилди.\nПарламентнинг назорат борасидаги фаолияти самарадорлигини ҳам оширмоқда. Парламент эшитуви, Ҳукумат соати каби институтлардан кенгроқ фойдаланишимиз ҳамда парламент назорати якуни бўйича таъсирчан чораларни кўришимиз парламент назоратини амалга оширилиши фаолиятимизни анча кучайтириб, такомиллаштирмоқда.\nШунингдек, қонунларнинг мукаммаллигини таъминлаш мақсадида Олий Мажлис палаталари юридик хизматлари негизида Юридик бошқармалар ва Давлат бюджети ижроси устидан самарали парламент назоратини таъминлашда депутатларга профессионал, мустақил ва холис ахборот-таҳлилий, экспертлик хизмати кўрсатувчи Давлат бюджети бошқармаси ташкил этилди. Бу фаолиятимиз самарадорлигига албатта, ўз таъсирини кўрсатади. Шу ўринда Қонунчилик палатаси депутатларининг ўз қонунчилик ташаббуси ҳуқуқидан фаол фойдаланаётганини алоҳида қайд этиш лозим, деб ҳисоблайман. Жорий йилнинг 6 ойида депутатлар томонидан киритилган қонун лойиҳалари 13,8 фоизни ташкил этди. Мисол қилиб оладиган бўлсак, Қонунчилик палатаси томонидан жорий йилнинг I ярим йиллигида 50 та қонун, ҳамда 3 та қуйи палата қарорлари қабул қилинди.\nҲар бир юртдошимиз қутлуғ байрамни катта ҳаяжон, фахр ифтихор билан кутиб олмоқда. Буни кундалик ҳаётимизда кўплаб юртдошларимиз мисолида кўришимиз, ишонч ҳосил қилишимиз мумкин. Бизнинг олдимизга қўйган мақсадларимиз аниқ, у ҳам бўлса, халқимиз яхши ҳаёт кечириши учун шароит яратиш, халқаро майдонда мавқеимизни янада мустаҳкамлашга қаратилган.\nБир сўз билан айтганда, бугун юртимизда ҳукм сураётган тинчлик-осойишталикни, халқимизнинг осуда ҳаётини, гўзал ва бетакрор Ватанимизни, чегараларимизнинг дахлсизлигини кўз қорачиғидек авайлаб асрашимиз зарур. Зеро, юртимиздаги тинчлик, хотиржамликнинг қадрига етиш ҳар биримизнинг ўз ишимизга масъулиятни янада оширишни, фаолиятимизда бунёдкорлик сари интилишни тақозо этади. Чунки давлатимиздек, раҳбари айтгани халқимиз эртага эмас, узоқ келажакда эмас, айнан бугун ўз ҳаётида ижобий ўзгаришларни кўришни истайди. Бизнинг меҳнаткаш, оқкўнгил, бағрикенг халқимиз бунга тўла ҳақи бор.\nОлий Мажлис Қонунчилик палатаси депутати, Ўзбекистон ХДП фракцияси аъзоси.


14:38 / 21.12.2015\nФИФА этика қўмитаси томонидан қабул қилинган қарорга кўра Блаттер ташкилотнинг ахлоқ кодексларини бузгани, шахсий манфаат йўлида кимларгадир совға бергани айтилмоқда.\nЭслатиб ўтамиз, Блаттер ўз ишига масъулиятсизлик билан ёндошиш ҳамда камомадда айбланган эди. Шунингдек, унинг президентлигидаги ташкилот томонидан УЕФА раҳбари Платинига тегишли компания ҳисобига 2 миллион франк ўзказилгани бўйича ҳам гумон қилинган.\nМутасаддилар бу пулни Платини 9 йил давомида ФИФАда маслаҳатчилик лавозимида ишлагани учун оғзаки келишув асосида ўтказилганини таъкидлаб келишаётган эди. Айнан мана шу ноқонуний ўтказма уларга нисбатан иш очилишига, охир оқибат эса 8 йилга футболдан четлаштирилишига олиб келди.\nШунингдек, Блаттерга 50 минг, Платинига эса 80 минг швейцария франки миқдорида жарима жазоси қўлланди.


АПЛ. Бугунги 2 та ўйин учун превью (+турнир жадвали) / CHAMPIONAT.asia\nАПЛ. Бугунги 2 та ўйин учун превью (+турнир жадвали)\nТеглар : "Манчестер Юнайтед""Тоттенхэм" АПЛ "Норвич""Саутгемптон"\nБугун, 19 июндан АПЛда 30-тур баҳслари старт олади.\nБугун 2 та ўйин бор, шулардан бири тур марказий баҳс бўлиб, унда “Манчестер Юнайтед” Лондонда “Тоттенхэм” меҳмони бўлади.\nДемак, қуйида “Норвич” – “Саутгемптон” ва “Тоттенхэм” - “Манчестер Юнайтед” учрашувининг ўйин олди тафсилотларига батафсил тўхталамиз.\n19.06 22:00 (Тошкент вақти) “Норвич” - “Саутгемптон"\n"Норвич" иштирокидаги охирги икки ўйинда бир хил 1:0 ҳисоби қайд этилган. Бирида "Лестер"ни ютган бўлса, иккинчисида "Шеффилд Юнайтед"га мағлуб бўлган. Жамоа турнир жадвалида энг охирги ўринда бормоқда.\n"Саутгемптон" рестартдан олдинги сўнгги икки ўйинда "Ньюкасл" ва "Вест Хэм"га ютқазганди. Клуб турнир жадвалида 14-поғонага жойлашган.\nҲимоячи Сэм Байрам ва ярим ҳимоячи Онель Эрнандес жароҳат туфайли "канарейкалар"га ёрдаб бера олмайди.\nЖамоа бош мураббийи Даниель Фарке ҳимоя марказида Бен Годфри-Грант Хэнли жуфтлигидан фойдаланиши кутилмоқда. Шунингдек, яна бир ҳимоячи Тимм Клозе жамоасига ёрдам беришга тайёр ҳолатда.\nКлуб битта ҳужумчи хизматидан фойдаланади - бу финляндиялик Теэму Пукки.\nМеҳмонлар ярим ҳимоячиси Мусса Женепо қизил карточка олгани боис бу ўйинда ўз жамоасига наф келтира олмайди.\nРальф Хазенхюттль жамоасида Натан Редмонд сафга қайтган ва у чап қанот ярим ҳимоясида тўп тепади. Қарама-қарши қанотдан Стюарт Армстронг жой олиши кутиляпти.\n- "Норвич"нинг охирги 4 уй учрашувида камида 2 та гол урилган (Премьер-лига).\n- "Канарейкалар" охирги 5 уй ўйинидан фақат 1 тасида ютқазган (Премьер-лига).\n- "Саутгемптон" сўнгги 5 сафар ўйинидан 3 тасида ғалаба қозонган (Премьер-лига).\n"Норвич" (4-2-3-1): Крул - Эронз, Хэнли, Годфри, Луис – Тетти, Маклейн – Буэндиа, Дуда, Кантуэлл – Пукки\n"Саутгемптон" (4-4-2): Маккарти - Уокер-Питерс, Стивенс, Беднарек, Бертранд – Армстронг, Уорд-Проуз, Хёйбьерг, Редмонд – Ингз, Лонг\nЖамоаларнинг жароҳатланган футболчилари: Байрам, Эрнандес (“Норвич”)\nСўроқ остида: Хэнли, Циммерман (“Норвич”)\nДэнни Ингс - 49', Стюарт Армстронг - 54', Натан Редмонд - 79'\n62' Тодд Кантуэлл (Онель Эрнандес)\n62' Том Трибулл (Марио Вранчич)\n80' Теему Пукки (Ондрей Дуда)\n80' Эмилиано Буэндиа (Адам Айда)\n89' Йосип Дрмич (Josh Martin)\n90' Макс Ааронс\n49' Дэнни Ингс\n49' Стюарт Армстронг\n54' Дэнни Ингс\n73' Дэнни Ингс\n79' Майкл Обафеми\n82' Стюарт Армстронг (Че Адамс)\n82' Майкл Обафеми (Уильям Смоллбоун)\n88' Дэнни Ингс (Натан Телла)\n89' Натан Редмонд (Софьян Буфаль)\n90' Ян Валери (Кайл Уокер-Питерс)\n20.06 00:15 (Тошкент вақти) “Тоттенхэм” - “Манчестер Юнайтед"\n"Тоттенхэм" ўзига келиб олиши учун танаффус озгина бўлса-да, фойда бўлган бўлса керак, чунки жамоа рестартдан олдинги барча мусобақаларда охирги 6 ўйинда ғалаба нималигини билмаганди. Чемпионлар Лигаси ва Англия Кубогидан чиқиб кетган "шпорлар" эндиликда бор эътиборларини АПЛга қаратишган. Моуриньо шогирдлари турнир жадвалида 8-ўринга жойлашишган.\n"Манчестер Юнайтед"да хушхабарлар янграяпти. Рэшфорд ва Погба сафга қайтган. Улар бугунги ўйинда қатнашишдан умидвор. МЮ охирги 5 ўйинда енгилмаган ва турнир жадвалида 5-ўринда бормоқда.\nДеле Алли ирқчиликка оид ҳазили учун дисквалификация қилинган ва бугунги ўйинда қатнашмайди. Жозе Моуриньо 4-3-3 схемасидан фойдаланиши кутилмоқда.\nЁшлардан ҳужумчи Парротт ва ҳимоячи Танганга жароҳатда бўлса, Сон Хён Мин ва Ло Чельсонинг бугунги иштироки сўроқ остида турибди.\nМоуриньо жума оқшомида ярим ҳимоя марказини Танги Ндомбелега ишонади.\nФил Жонс - Сульшернинг жароҳат билан боғлиқ ягона муаммоси.\nМураббийлар штабини энг хурсанд қиладигани, шубҳасиз, Рэшфорд ва Погбанинг қайтиши. Рэшфорд асосий таркибда тушиши, Погба захирада қолдирилиши кутилмоқда.\nФред Матич ёки Мактоминей билан майдон марказида жуфтлик ҳосил қилади.\n“Ман. Ю” ғалабаси\n- "Манчестер Юнайтед"нинг охирги 6 меҳмон ўйинида камида 2 та гол урилган (Премьер-лига).\n- МЮ "Тоттенхэм"га қарши сўнгги 3 учрашувда ҳалаба қозонган (барча мусобақалар).\n- "Тоттенхэм" ўз уйидаги охирги 3 ўйинда рақиблар дарвозасига камида 2 та тўп киритган (Премьер-лига).\n- МЮ сўнгги 5 ўйинда мағлуб бўлмаган (Премьер-лига).\n"Тоттенхэм" (4-3-3): Льорис - Орье, Санчес, Алдервейрелд, Дэвис - Сиссоко, Уинкс, Ндомбеле - Моура, Кейн, Сон\n"Манчестер Юнайтед" (4-2-3-1): Де Хеа - Уан-Биссака, Линделёф, Магуайр, Шоу - Фред, Матич - Жеймс, Фернандеш, Рэшфорд - Марсьяль\nЖамоаларнинг жароҳатланган футболчилари: Парротт, Танганга ("Тоттенхэм")\nСўроқ остида: Фойт, Ло Чельсо, Сон ("Тоттенхэм"), Туанзебе, Жонс ("Манчестер Юнайтед")\nСтивен Бергвейн - 27'\nБруну Фернандеш - 81'\n27' Стивен Бергвейн\n27' Серж Орье\n70' Стивен Бергвейн (Джовани Ло Чельсо)\n70' Эрик Ламела (Жедсон Фернандеш)\n41' Дэниел Джеймс\n62' Дэниел Джеймс (Мэйсон Гринвуд)\n63' Фред (Поль Погба)\n78' Антони Марсьяль (Одион Игало)\n78' Виктор Линделеф (Неманья Матич)\n81' Бруну Фернандеш\n89' Скотт Мактоминей (Эрик Байи)\nАПЛда декабрь ойининг энг яхши мураббийи аниқланди 2\n"Саутгемптон" тўпурари коронавирусга чалинди 0\nПогба: "Энг зўри бўлиш учун энг зўрларни ютиш керак" 9


Куним ўтса бўлди, деган тарбиячининг кераги йўқ... - hudud24.uz\n2021, 21-Aprel | 00:24\nБош саҳифа Таҳлил Куним ўтса бўлди, деган тарбиячининг кераги йўқ…\nКуним ўтса бўлди, деган тарбиячининг кераги йўқ…\n10:03 / 07-04-2021\nЎтда ёнмас, сувда чўкмас боғча мудиралари яна қайда бор?…\nБундан икки йил аввал ҳазрат Навоий номи билан аталган шаҳардаги болалар боғчасига “Навоийхонлик” кечасига таклиф қилишди. Хурсанд бўлиб бордик. Буюк мутафаккирга эҳтиром ва болажонларнинг Навоийдан олган сабоқлари маҳсулини кўриб завқланамиз, деб борган масканимиздан ғурурланиш эмас, афсусланиш билан қайтдик. Ўйлаганларимиз афсуски, тадбир давомида чиппакка чиқди. Мактабгача таълим муассасасида ишлаётган тарбиячиларнинг бирортаси Навоий ижоди ва асарлари ҳақида лом-лим деёлмади. Муассаса маънавиятчисининг бу ҳолатга берган изоҳи эса ҳаммасидан ошиб тушди: “Улар Навоий ижоди ҳақида гапиришга бироз тортинаяпти, аниқроғи, уялаяпти”, деган баҳона қанчалик кулгили ва аянчли эканлигини тасвирлашга сўз тополмадик. Бутун дунё Навоийни ўрганаётган, хорижликлар бизнинг ўзбек тилимизда тиллари келишмаса ҳам шоир ғазалларини ёд айтаётган, Навоий даҳосига таъзим қилаётган бир даврда бундай манзарага гувоҳ бўлганимиздан изза бўлдик. “Навоийхонлик” кечаси бор-йўғи икки оғиз гап ва магнит лентасидан қўйилган 2 та қўшиқ билан тугади.\nБу биргина мисол холос. Боғча опалар ҳақидаги бошқа “эртаклар”ни ҳам кўп эшитгансиз. Бир вақтлар, аниқроғи, беш-олти йил аввал боғча мудираси болаларга бериладиган озиқ-овқатларнинг сифатлисини эмас, арзонини “келишиб” олиши, муддати ўтиб кетган, истеъмолга яроқсиз озиқ-овқатларни болаларга берганлиги учун судлангани, вазифасидан кетгани, аммо бир неча ойлар ўтиб, яна ҳеч нарса кўрмагандек, бошқа бир болалар боғчасига мудира “бўлиб олгани” ҳақидаги хабарлардан кўпчилик бохабар. Энг ачинарлиси, бундай тоифадаги “ўтда ёнмас, сувда чўкмас” мудиралар сони битта эмас… Улар яна қайда бор, фақат бизда бор!\nҚалби ҳам, ўзи ҳам тоза-покиза, беғубор болажонлар тарбияланаётган табаррук жойни исловатхонага айлантирган, иймонини сотган, инсофини ютган ювуқсиз “боғча опа”лар ҳақидаги видео лавҳаларни кўрганда эса ҳар биримизнинг лабларимизга учуқ тошгани, қўлларимиз мушт бўлиб тугилгани, ор-номусдан силкинганимиз рост.\nТўғри, бу иснодларга қарши кураш олиб борилиб, кескин хулосалар қилинаяпти. Бугун юртимизда болаларни кўз қорачиғидек асрашга эътибор кучайтирилаяпти. Болаларга ибрат эмас, нафрат уйғотадиган ҳолатларга барҳам бериш чоралари кўрилмоқда. Аммо тан олиш керак, тарбиячилар ҳамон тарбияга муҳтож!\nАхир, давлатимиз раҳбари Олий Мажлисга ва халқимизга қилган Мурожаатномасида жорий йил Давлат дастурининг биринчи вазифаси қилиб айнан мактабгача таълим соҳасини ривожлантиришни тилга олиши бекорга эмас, албатта.\nЮртбошимиз таъкидлаганидек: “2021 йил номида белгиланган соҳаларни тубдан ислоҳ қилиш ва янада ривожлантириш бўйича қуйидаги кенг кўламли ишларни амалга оширишимиз лозим.\nБиринчидан, бола дунёга келганидан бошлаб, унда айнан мактабгача бўлган ёшда ақлий фаоллик ошади, ахлоқий-эстетик ва жисмоний хислатлар шаклланади. Шу боис ҳам келгуси йилларда мактабгача таълим соҳасини ривожлантириш борасидаги стратегик мақсадимиз — боғча ёшидаги ҳар бир болани ушбу таълим йўналиши билан тўлиқ қамраб олиш учун зарур шароитларни яратишдан иборат.\nКелгуси йил якуни билан мактабгача таълим қамровини 65 фоизга, 2023 йил охирида 75 фоизга етказишимиз керак. Бу ишларга бюджетдан 600 миллиард сўм субсидия бериш ҳисобидан қўшимча равишда 2 мингта нодавлат боғча ташкил этилиб, хусусий сектор улуши 25 фоизга етказилади.\nШунингдек, 2021 йилда мактабга тайёрлашнинг бепул тизими билан 560 минг нафар \n6 ёшли болалар ёки уларнинг 82 фоизи қамраб олинади”.\nБулар қоғозда қолиб кетадиган вазифалар эмас. Бу чораларда, бу тадбирларда мамлакатнинг, миллатнинг юраги бор, келажаги бор. Бу муқаддас вазифага панжа орасидан қараш гуноҳ. Зеро, ёшликда олинган билим, тошга ўйилган нақш кабидир, дейишади. Бола тарбияси учун давлатни бошқаришдан кўра ҳам теранроқ мушоҳада, ундан ҳам чуқурроқ донишмандлик керак, деб бежиз айтилмаган.\nШу ўринда яна бир мулоҳазамиз бор. Мактабгача таълим муассасаларида болаларни қабул қилиш ёши ҳақида айрим норозиликлар ҳам йўқ эмас. Бизда болалар 3 ёшга тўлгач мактабгача таълим муассасаларига қамраб олинади. Алломаларимиз эса тарбияни қанча эрта бошласак, шунча мақбул эканлиги ва самара бериши ҳақида уқтиришган. Боз устига ҳомиладорлик таътилига чиққан оналар орасида яхши шифокор — қўли гул жарроҳ, яхши ўқитувчи — кучли спорт мураббийси, яхши сиёсатчи бўлиши мумкин. Оралиқ муддатда улар қанча-қанча эзгу ишларидан узоқлашади, ажралиб қолади. Қанча-қанча даволарда ва қанча-қанча зиёларда узилиш бўлиб қолишини тасаввур қилсангиз, мақсадимизни англайсиз. Лекин улар севимли ишини туғуруқ таътилидан сўнг давом эттириши учун фарзандини ишончли қўлга топшириши керак. Боласидан кўнгли тўқ бўлмаган она қанчалик моҳир, қанчалик эпчил, қанчалик яхши мутахассис бўлмасин, у жамиятга, давлатга салоҳиятига яраша фойда келтира олмаслиги аниқ.\nТўғри, ҳозирги кунда хусусий болалар боғчалари сони ҳам кўпайди, улардан фойдаланиш мумкин. Аммо улар ўз номи билан хусусий. Хусусий секторда ҳамиша хусусий, яъни моддий манфаат юқори туришини ҳеч ким инкор эта олмайди. Бунинг устига тўловларнинг бирмунча қимматлиги ҳам хусусий мактабгача таълим муассасаларидан фойдаланишга ҳаммага ҳам изн, имкон беравермайди. Уларнинг барчасида ҳам давлат таълим стандартларига риоя қилинаяптимикан, деган саволни ҳам унутмаслигимиз керак.\nБошқалардан қаеримиз кам?\nБу ҳақда жиддий ўйлаб кўриш керак. Балким кўплаб соҳаларни хусусий секторга бериш ўзини оқлаётгандир. Аммо мактабгача тарбия таълимини хусусий секторга бериш учун бизнинг ўзимиз ҳали тарбияга, тажрибага муҳтож эканлигимизни инкор эта олмаймиз. Хўш, бу борада халқаро тажриба қандай? Балким улардан ўрнак олсак арзийдиган жиҳатлари бордир?\nМасалан, Францияда мактабгача таълим бепул. Болалар гарчи уч ойлигидан яслиларга қабул қилинса ҳам, уларга икки ёшдан беш ёшгача болалар боғчасида таълим берилади.\nЯпонияда болаларни боғчага қабул қилишнинг асосий шарти — ота ҳам, она ҳам ишлайдиган бўлиши шарт. Агар ишламасангиз марҳамат қилиб болангизни уйингизда ўзингиз тарбияланг, деган ақида бор. Туғуруқ таътили бир йилдан ошмайди. Болалар боғчаларида болаларнинг билимини ошириш учун турли тоифадаги педагоглар шуғулланади. Ота-оналар ҳам болалар муассасалари ҳаётига байрамларда, спорт мусобақаларида бутун оила иштирок этиши муҳим бўлган тадбирларга жалб қилинади.\nЯпониядаги болалар боғчасида бўлган оналардан бирини бу муассасада 12 нафар болага 6 нафар тарбиячи ва бир нафар мудиранинг парвоналиги ҳайратга солди. Ҳар бир бола меҳр ва эътибор оғушида. Ухлаётган икки ёшгача бўлган болаларнинг нафас олиши ҳар 15 дақиқада текшириб турилади, ким қорни билан ётган бўлса, тўғрилаб қўйилади. Кичкинтойларга бериладиган озиқ-овқат маҳсулотларини ҳам, уларга манзур бўладиган бутилка ва (соска)эмизакни ҳам муассасанинг ўзи сотиб олади ва аллергия қўзғатадиган маҳсулотлар берилмаслиги қаттиқ назорат қилинади. Бу ердаги бахтли болалик кунлари ҳар қандай кишининг ёдида умрбод сақланиб қолиши аниқ.\nХитойда эса оналарнинг ҳомиладорлик таътиллари бир нафасда ўтиб кетгандек бўлади. Уч ой кўз очиб юмгунча ўтиб кетгандан сўнг болакайлар асосан бобо ва бувилариникида бўлишга мажбур. Болаларни боғчаларга уч ёшдан жойлаштириш мумкин. Мазкур мамлакатда мактабгача таълим муассасасида олган тарбия ўта муҳим ҳисобланади. Болакайнинг қайси боғчага бориши унинг қайси мактабга қатнаши, қайси олий ўқув юртига кириши ва қаерда ишлашини белгилаб беради. Бир сўз билан айтганда, болалар боғчаси унинг тақдирини белгилаб беради.\nДушанба куни кўпчилик гуруҳларда кун давлат байроғини кўтариш ва давлат мадҳиясини ижро этишдан бошланади. Болалар боғчалари билан қўшни уйларда яшовчи аҳолининг бу тонгги ватанпарварликка кўникиши осон эмас. Бунинг учун уларнинг асаблари метиндан бўлиши керак.\nНидерландияда пул тўланадиган ҳомиладорлик таътили бор-йўғи 4 ойдан иборат. Унинг бир ойи бола туғилгунига қадар олинади. Шунинг учун кичкинтойларнинг аксарият қисми уч ойлигиданоқ ҳафтада бир неча кун бўлса ҳам болалар боғчасига йўналтирилади. Бу давлатда барча болалар боғчаси хусусий ва пуллик. Тўлов нархини муассасанинг ўзи белгилайди. Бир соатига 7 евродан арзони йўқ. Бу оила бюджети учун катта миқдор ҳисобланади ва оғирлик қилади. Шунинг учун болалар боғчага 4 ёшгача қатнайди холос. Тўрт ёшга тўлган куниёқ биринчи сентябрни ҳам кутиб ўтирмасдан бепул мактабларга бориши мумкин.\nЖаҳон тажрибаси ҳам шуни кўрсатадики, болаларга боғча ёшиданоқ берилган тарбия ва таълим келажагига таъсир кўрсатади. Болаларга кунни кеч қилиш илинжида юрган тарбиячиларга эмас, уларни юрагида меҳр билан бағрига оладиган, маҳоратли, ўз соҳасининг ҳақиқий билимдони бўлган тарбиячиларга муҳтожмиз. Фарзандлар камоли, миллат ғурури, ифтихори учун балки боғча тарбиячиларини ҳам саралайдиган вақт келгандир?\nЯна бир мулоҳазали савол: болаларни кичик эмас, 3 ёшдан сўнг боғчаларга қабул қилиш ўзини оқлаяпдими? Тарбияланувчиларнинг қандай ютуқлари, қанчалик салоҳиятга эга эканлиги, келажакдаги ўрни билан буни исботлаш мумкин? Бу борада мактабгача таълим тизимининг қандай таҳлиллари бор? Бу ҳақида бошқа бир мақолада фикрлашамиз…\nАввалги мақола“Обод қишлоқ” ва “Обод маҳалла” дастури бўйича нималар қилинади?\nКейинги мақолаЕр солиғи қанча?


Ўқув ва меҳнат таътили бир хил эмас\nИшсиз аҳоли ва ёшлар қандай жалб қилинади\nҚайси технологик ускуналар божхона божидан озод қилинади\nАтроф табиий муҳит мониторинги дастури тасдиқланди 2021–2025 йилларда\nДавлат иштирокидаги корхоналар сони қисқаради\nҲақиқатда ишланган вақтга қараб ҳақ тўлаш\nХодимлар учун курслар\nИккаласи ҳам айбдор\nДастлабки буюртма – ёзма шартнома бўйича\nНорма маслахатчи / 2021 йил / № 24 / Кадрлар бўлими\nХодим олий ўқув юртининг сиртқи бўлимида таълим олади. 2021 йил февралда олий ўқув юртидан берилган хатга кўра ўртача иш ҳақи сақланган ҳолда 30 кун мобайнида ўқишда бўлган. Бироқ у МКнинг 256-моддасига мувофиқ берилган 30 кунлик таътилдан фойдаланиб бўлган. Иш берувчи ходимга ўқиш даврида йиллик меҳнат таътилидан фойдаланишни таклиф қилди.\nХодимнинг талаби ҳамда иш берувчининг таклифи қонун ҳужжатларига мувофиқ келадими?\n– Иш берувчи ходимга ҳақ тўланадиган ўқув таътилини меҳнат таътилига алмаштиришга ҳақли эмас.\nХодимларга олий ўқув юртидаги ўқиш даврида йилига ва ўқиш шаклига қараб турли давомийликдаги ҳақ тўланадиган қўшимча таътиллар берилади.\nХусусан, олий ва ўрта махсус ўқув юртларида 1 ва 2-курсда сиртдан таълим олаётганларга лаборатория-имтиҳон сессиясида қатнашиш даврида ҳар йили камида 30 календарь кун қўшимча таътил берилади.\nОлий ва ўрта махсус ўқув юртларида 3 ва ундан кейинги курсда сиртдан таълим олаётганларга ҳар йили камида 40 календарь кун таътил берилади.\nЎқишни битириш босқичида ҳақ тўланадиган қўшимча таътиллар берилади:\n● олий ва ўрта махсус ўқув юртларида битирув имтиҳонларини топшириш даврида – камида 30 календарь кун,\n● диплом лойиҳасини (ишини) тайёрлаш ва ёқлаш даврида – 4 ой.\nБундан ташқари, олий ва ўрта махсус ўқув юртларининг охирги курсларида ўқиётган ходимларга диплом лойиҳасига материаллар тўплаш учун 30 календарь кун муддат билан иш ҳақи сақланмаган ҳолда таътил берилади (МК 256-м.).\nЙиллик меҳнат таътиллари, қоидага кўра, таътиллар графиги бўйича бериладиган бўлса, ўқув ва ижодий таътиллар уларга бўлган заруратга қараб тақдим этилади. Йиллик таътил ўқув таътили даврига тўғри келадиган бўлса, ходимлар таътилларни бошқа муддатга кўчириш ёки узайтиришга ҳақли бўладилар.\nШу тариқа, ўқиш муносабати билан таътил берилишининг қонунийлиги тўғрисидаги масалани кўриб чиқишда олий ўқув юртининг маълумотнома-чақирув қоғозини синчковлик билан кўриб чиқиш лозим, унда ўқув курси, таътиллар тури ва муддатлари кўрсатилиши керак.\nШунга эътиборни қаратмоқчимизки, МКнинг 256-моддасида айрим ҳолатларда таътилнинг аниқ муддати эмас, балки минимал давомийлиги кўрсатилган. Шу боисдан, таътиллар давомийлиги кўрсатилган муддатлардан кўпроқ бўлиши мумкин.\nДемак, маълумотномада олий ўқув юрти қайси курсда таълим олаётган талаба учун таътил берилишини сўраётганлигига қаралиши лозим. Февраль ойида берилган таътил балки таълимнинг бир курси, май ойидагиси эса бошқа курси учун бўлиши мумкин. Ташкилотда талаба ходимга берилган барча таътиллар ҳисоби юритилиши лозим, бирор-бир тушунмовчиликлар бўлганда талабаларни сессияга ноқонуний чақирилганлигини кўриб чиқишни сўраб олий ўқув юртига сўров юбориш мумкин.\nОлий ўқув юртининг расмий маълумотнома-чақирув қоғозисиз ходим ўқув таътилини олишга ҳақли бўлмайди.\nИш берувчи ходимга ҳақ тўланадиган ўқув таътилини меҳнат таътилига алмаштириб беришга ҳақли эмас. Ходимлар дам олиш ва иш қобилиятини тиклаш учун меҳнат таътилларидан фойдаланадилар (МК 133-м.) ва фақатгина уларнинг хоҳишига қараб таътиллар бирор вақтга тўғрилаб белгиланиши мумкин.


ИнтерФУТБОЛ :: Эътироф: ТАНИШИНГ – «АЙНТРАХТ»!\nЭътироф: ТАНИШИНГ – «АЙНТРАХТ»!\nБу жамоа атиги бир марта Германия чемпиони бўлган (1959), беш маротаба мамлакат кубогини қўлга киритган. Ўз навбатида, 1980 йили УЕФА кубогида зафар қучган. Ўшанда ярим финалдаёқ соврин немисларга насиб этиши аниқ бўлиб улгурганди (барча тўрт жамоа Германиядан эди). «Айнтрахт» эса ўзининг энг ёрқин ўйинини айнан ярим финалда ўтказиб, дастлабки учрашувдаги мағлубият (0:2)дан сўнг «Бавария»ни 5:1 ҳисобида мағлубиятга учратганди. Икки ўйиндан иборат финалда эса «Боруссия М»ни сафардаги гол эвазига таслим этди (2:3, 1:0). Бугун мана шундай тарихга эга клуб билан яқинроқ танишамиз.\nАжойиб скаутлик хизмати\nОдатда, ўртамиёна клуб барқарор ўйин кўрсатса, унинг скаутлик борасида етук экани ҳақида гапирилади. Асли келиб чиқиши Экваториал Гвинеядан бўлган Бен Мангани футболчи сифатида кўпчилик яхши танимайди (20 йил давомида «Аллемания» ва «Карлсруэ» сингари камтарона клубларда ўйнаган), аммо унинг скаутлик хусусиятларига тан бериш лозим. Буни Манга билан иккинчи жамоада ишлаётган Фреди Бобич ҳам яхши англайди.\nУшбу мутахассиснинг саъй-ҳаракатлари эвазига «Штутгарт» Киммих, Рюдигер ва Вернерни сотиш эвазига мўмай даромадга эга бўлди, «Айнтрахт»даги илк мавсумида эса Манга трансферлардан бор-йўғи 2,5 миллион келтирди - жамоа лигада «жон» сақлаб қолди, Германия кубоги финалигача етиб борди. Кейинги мавсум «Айнтрахт» 18 миллион евро сарфлади, лекин мамлакат кубоги соҳиби бўлди, Бундеслигада 8-ўринни эгаллади, барча харидлар ўзини оқлади.\nРебич учун атиги 2 миллион тўланди, ушбу футболчи эса ЖЧ-2018 финалигача бориб, Германиянинг янги юлдузига айланди. Йович учун эса 7 миллион тўлашганди, ҳозир эса бу футболчининг нархи деярли саккиз мартага қимматроқ. Себастьян Аллер 7 миллионга сотиб олинган, айни пайт уни 40 миллиондан камига қўйиб юборишмайди. Бундай мисолларни яна истаганча келтириш мумкин.\nСўнгги 20 йил мобайнида «Айнтрахт» еврокубокларда бор-йўғи икки марта қатнашди: 2006 йили УЕФА кубогида ўз гуруҳида сўнгги ўринни эгаллади, 2014 йилда эса Европа Лигаси 1|16 финал босқичида «Порту»га ютқазди (2:2, 3:3, ўз уйида кўпроқ гол ўтказиб юборгани учун мусобақани тарк этди). Учинчи «миссия» жорий мавсумга тўғри келди. «Айнтрахт» фанатлари эса фурсатдан фойдаланиб, еврокубок турнирларига қандай муносабатда бўлишни кўрсатиб қўйишди.\nУлар олтита шаҳарга сафар уюштиришди - Марсель, Рим, Лимасол, Харьков, Милан ва Лиссабонга. Ҳамма ерда мухлислар кўп бўлди. Айниқса, Италияни ёқтирадиганлар бисёр эди - Римга боришга 17 минг киши «заявка» топширган бўлса, Миланга 20 минг ишқибоз ташриф буюрди.\nБу фанатлар, умуман, ўз уйларида ўтадиган ўйинлар пайти стадионда қойилмақом муҳит яратишади.\nМавсум ёмон бошланди\nМавсумнинг илк ўйинида (Суперкубок) 0:5 ҳисобида ютқазган (гарчи рақиб «Бавария» бўлсада), сўнгра камтарона «Ульм»га имкониятни бой бериб, кубок баҳсларини тарк этган клуб мавсумнинг қолган қисмини муваффақиятли ўтказишини тахмин қилиш мумкинми? Ҳа, «Айнтрахт» учун бошланиши ёмон чиқди - ушбу саргузаштлардан ташқари, жамоа Бундеслиганинг бешта ўйинида 4 очко тўплади. Умуман, кейинги етти ўйиндан олтитасида ғалаба қозонди, айниқса, «Фортуна»га қарши кечган баҳс (7:1) эсда қоларли бўлди. Ушбу рўйхатга Европа Лигаси гуруҳ босқичидаги 6та ютуқни ҳам қўшамиз ва натижада Бундеслига жамоалари учун рекорд кўрсаткичга эга бўламиз.\n2019 йил «Айнтрахт» учун чин маънода муваффақиятли кечмоқда: 12 ўйинда бир мағлубият ва 7та ғалаба. Ички чемпионатда - ЕЧЛга йўлланма берувчи ўринлар учун курашмоқда, еврокубокларда - «Челси»га қарши ярим финал. Ўтган йилнинг сентябрида бундай кўрсаткичларни орзу ҳам қилмаганди жамоа. Ўшандай Германиянинг барча клублари еврокубокларни 1|8 финалдаёқ тарк этишини ҳеч ким кутмаганди. «Айнтрахт» улардан мустасно, албатта.\nУч ҳимоячи схемаси ва ёввойи прессинг\n«Айнтрахт» Нико Ковач «Бавария»га кетгач, унинг ўрнига австриялик мутахассис Ади Хюттерни тайинлади. Ушбу мураббий футболчилик даврида Зальцбургнинг «Казино» (ҳозирги «Ред Булл») клуби билан УЕФА кубоги финалига етиб борган, ўша мусобақада айнан «Айнтрахт» тўсиғидан ҳам ўтганди. Мураббийлик соҳасига кириб келгач, Австрия ва Швейцария чемпионлигини қўлга киритганди. Ўз юртида 30 йил мобайнида чемпионлик нималигини билмаган «Янг Бойз» билан муваффақиятга эришгач, Хюттерни Германияга чақиришди.\nБошланиши кўнгилдагидек чиқмади, аммо аста-секин вазият ўнгланди. Хюттер қўл остида «Айнтрахт» серҳаракат, тезкор ва прессинг ишлатадиган жамоага айланди. Бу клуб одатда 3-4-1-2 схемасини танлайди, ҳаводаги курашларда илғор (Аллер - бутун Бундеслигада етакчи), қарши ҳужумларда хавфли.\n«Айнтрахт» футболчилари билан боҒлиҚ ҚизиҚарли воҚеалар\nАнте Ребич собиқ жамоаларига қарши баҳсларда гол урса, уни нишонламайди, лекин негадир «Вердер» ва «Фрайбург» билан ўйинларда ҳам шундай қилди, ваҳоланки, бу клубларда ўйнамаганди. Сабаб? Шунчаки, рақибларни адаштириб юборди. «Ўшанда «Вердер» дарвозасини ишғол қилганимда, «Лейпциг» билан ўйнаяпмиз, деб ўйлагандим. «Фрайбург»га қарши баҳсда гол урганимда эса рақиб «Фиорентина» деб ўйлаганман», - дея «Инстаграм»даги саҳифасига жиддий пост қолдирганди хорват.\nШунга ўхшаш қайд учун Филип Костичнинг устидан кулганлар ҳам учраганди. Бу футболчи ўша кезлари «Гронинген» шарафини ҳимоя қилган, Европа Лигаси доирасидаги «Абердин»га қарши кечган сафар учрашувидан (0:0) кейин «Ўзимизга керакли натижанинг 80 фоизини қўлга киритдик», деганди. Якунда голландлар ўз майдонларида 1:2 ҳисобида ютқазиб, мусобақани тарк этишди. Рақиб футболчиларидан бири эса Костичга ўзига хос тарзда жавоб қайтаришдан тийилмади: «Айтган гапларини уларнинг бўғзига қайта тиқиб юборганимдан хурсандман».\nЛука Йович фаолиятининг бошида отасининг машинасида тунаган - у яшайдиган шаҳарни Белграддан уч соатли йўл ажратиб турар, шу боис вақтни зое кетказмай, отаси билан автомобилда тонг оттиришни маъқул кўришган. Лука тўп сурадиган «Црвена Звезда» клубидагилар вазиятдан хабар топишгач, бошпана масаласи ижобий ҳал этилган.\n35 ёшли япониялик футболчи Макото Хасебе гарчи 2014 йилдан буён «Айнтрахт»да тўп сураётган бўлсада, сардорлик вазифасини унга топшириш ҳақида умуман ўйлашмайди. Лекин Хасебени нафақат ўз клуби, балки бутун лигадагилар яхши кўришади, ўз ватанида ҳам катта обрўга эга. Макото футболдан бошқа соҳада ҳам довруқ қозонишга улгурган. У Япониядаги кучли зилзиладан кейин 2011 йили «Идрокингизни тўғриланг» номли китобини чоп эттирган, асар мавзуси стрессга қарши курашиш тўғрисида бўлган. Ушбу фаолият орқали келган бир ярим миллион долларни эса хайрия йўлига сарфлаган.


Трамп маслаҳатчиси у нима учун Путинга "таҳсин айтишини" тушунтирди\n11:20 / 17.07.2016 66928\nАҚШ президенти лавозимига номзод Дональд Трамп Россия президенти Владимир Путинга у ҳақиқатан ҳам ўз мамлакати манфаатлари ҳақида қайғуриши сабабли "таҳсин айтади". Бу ҳақда Трампнинг ташқи сиёсат масалалари бўйича маслаҳатчиси Майк Флинн Der Spiegel нашрига берган интервьюсида маълум қилди.\nТрампнинг маслаҳатчиси ва АҚШ мудофаа вазирлиги разведка бошқармасининг собиқ директори Флинн "нуфузли етакчилар" Трампни нима билан "қойил қолдиргани", АҚШ президентлари нима билан "кўнглини қолдиргани" ҳақида гапириб берди.\n"У (Трамп) бошқа давлатлар манфаатларига унча ташвишланмай, ўз давлати манфаатлари ҳақида қайғурадиган инсонларни ҳурмат қилади. Путин Россия ва Россия Федерацияси ҳақида жуда қайғуради. У ўз давлати тарихини билади. Унга "Сен менга ёқмайсан" дея олмайсан. Уни ҳурмат қилишга тўғри келади. У дунё даражасидаги етакчи", деб тушунтирди Флинн Трамп позициясини.\nФлиннинг фикрича, АҚШ учун Путин "шубҳасиз, ишончли етакчи" бўлади. Унинг айтишича, Вашингтонга Москва билан тўлақонли муносабатлар зарур.\nФлин Трамп каби АҚШ ўз муаммоларига кўпроқ эътибор қаратишини исташини айтди. "АҚШ дунёдаги ҳар бир муаммони ҳал қилишда иштирок этиши шарт эмас", деб айтди Флинн. Флинн айнан шундай позиция туфайли Трамп америкалик сайловчилар орасида катта қўллаб-қувватловга эришишга муваффақ бўлганини таъкидламоқда.


Оила ва жамият — Страница 8 — www.ziyouz.uz\nБош саҳифа Оила ва жамият (8)\n… Суҳбатларимизнинг бирида у: «Боламни ғарбча тарбиялаяпман!», деб қолди мақтанганнамо. Ўшанда хаёлимга нима келди, айтайми?! Пингвинлар ҳақидаги эски мултфилм ёдимга тушиб кетди: кичкинтой Лоло узоқ қариндошлари бўлмиш — қушларга ўхшаб учишга жон-жаҳди билан тиришади, аммо у барибир учолмайди. Ҳеч қачон давоми…\nҲозирги кунда юртимизнинг деярли барча туман ва шаҳарларида чойхона ва пивахоналар, турли спиртли ичимликлар савдоси билан шуғулланувчи кафе, ресторанларни учратишимиз мумкин. Яқин дўст ва қадрдонларнинг бир пиёла чой устида дийдорлашиши, ширин суҳбатлар қуришига нима етсин! Дунёда кўпдан бери юз кўришмаган давоми…\nЎзаро суҳбатларда, гурунгларда тез-тез тилга олинаётган мавзулардан бири — «оммавий маданият» бўлиб қолди. Даврнинг шиддат билан ўзгариб, фан-техниканинг жадаллик билан тараққий этиши, табиийки, кўплаб муваффақиятларга замин яратди ва бу жараён узлуксиз давом этмоқда. Аммо танганинг иккинчи томони ҳам борки, у давоми…\nЕр юзида ғайритабиий қобилиятли болаларнинг туғилиши тобора кўп кузатилмоқда. Францияда уларга умумқабул қилинган ўзини тутиш қоидалари «ёпишмаган»лиги учун бу кичкинтойларни «тефлонли», Британия оролларида «мингйиллик болалари», Россияда эса «нур фарзандлари» деб аташади. Яна уларга индиго болалар номи ҳам берилган. Эътиборлиси, кимдир давоми…\nБугун ўқиб, ўрганиб ҳаётнинг оқ-қорасини бирмунча таниганимда уят тушунчасининг қадр-қиммати нечоғлик баланд эканлигини, айнан мана шу хислатни унутиб қўяётганимиз тенгдошларимнинг (айрим катталарнинг ҳам) хатти-ҳаракатларига қараб теранроқ англагандекман гўё. Магистрлик илмий ишим ёзувчилар ижодидаги фиқра жанрига оид асарларни таҳлил қилиш бўлгани давоми…\nЗамон тараққий этгани сари кўп юмушлар осон ҳал бўлаяпти. Илгари узоқдаги дўстлар билан хат орқали хабарлашган бўлсак, ҳозир интернет тармоғи дунёнинг у бурчагидаги киши билан ҳам суҳбатлашиш имконини беради. Борган сари алоқа соҳасида барча нарсалар осонлашиб бораётгандек. Бугунги кунда уяли давоми…\nТелевидение чиққанда, энди газеталар йўқ бўлиб кетади, деган таҳминлар бўлган. Инсоният бир янгиликни ҳар доим ҳам хурсандчилик билан кутиб олавермайди. Танқидлар, хавфсирашлар гирдобида янгилик кириб келади. Ўзбекистон интернет тармоғига уланганини сарҳисоб қилиб, «атиги» сўзини ишлатолмаймиз.\nБиз учун пул муаммолар «манбаи» ҳисобланади. Буни биргина оилада пулга бўлган муносабатда ҳам кўриш мумкин. Шу ўринда катталарнинг муносабатини қўйиб турайлик-да, ҳали ҳаёт қийинчиликларини тўлиқ тушуниб етмаган болаларнинг пулга бўлган муносабатига эътибор қаратсак. Пул ҳеч кимни, табиийки, болаларни ҳам бефарқ давоми…\nМаконига содиқ ўрдаклар Бир пайтлар ўғилларимиз қизиқиб ўрдак боққанди. Йигирматача паррандадан ўлиб-нетиб, сўйилиб кетиб, охири бир жуфт она-бола ўрдаклар қолишганди. Шу жониворларни уйимиздан анча наридаги дала ҳовли хизматчисига қопга солиб бериб юбордик. Хизматчи кўп ўтмай ўрдаклар йўқолиб қолганини айтди. Эҳтимол, давоми…\nБугун эрта уйғондим. Ҳар кунгидан-да вақтлироқ. Соат миллари 5 га қараб силжимоқда эди. Қуёш ҳам энди мўралаб, заррин нурларини таратишга тараддудланиб турган экан. Ўрнимдан туриб, дераза дарчасини очдим. Хонага тонгги майин, ёқимли шабада елиб кирди. Танам роҳатланди. Ҳовлига чиқдим.\n8-саҳифа. Жами: 16Боши«45678910111213»Охири


UNESCO дунёдаги 13 фоиз музей бутунлай ёпилишига рухсат берди | Qalampir.uz\nUNESCO дунёдаги 13 фоиз музей бутунлай ёпилишига рухсат берди\nМаданият-санъат\t20 Май 16:30 1479\nUNESCO ва Халқаро музейлар кенгаши мутахассисларининг огоҳлантиришича, дунёда пандемия туфайли ҳар саккизта музейдан биттаси ёки 13 фоизи бутунлай ёпилиши мумкин. Уларнинг сўзларига кўра, камбағал давлатлардаги музейлар жуда қаттиқ зарар кўради.\nПандемия даврида дунё бўйлаб музейларнинг 90 фоизи ёпилишга мажбур бўлди.\nЕвропа музей ташкилотлари тармоғининг (NEMO) таъкидлашича, Париж, Амстердам ва Вена каби сайёҳлик марказларидаги музейлари даромадларининг 80 фоизигача йўқотишди. Бу ҳафтасига юз минглаб еврони ташкил этади.\n“Музейлар йўқолган фойдани қандай қайтаришни билмайди ва уларнинг аксарияти ўз инфратузилмасини янгилаш ва ижтимоий масофани ушлаб туриш учун маблағга эга эмас”, деди UNESCO бош директорининг маданият бўйича ўринбосари Эрнесто Оттоне.\nУнинг сўзларига кўра, бу тарихда биринчи марта содир бўлмоқда ва ташкилотлар учун инқироздан чиқиш жуда қийин бўлади.\nОттоне дунё ҳамжамиятини музейларга фаол ташриф буюриб, "ушбу соҳага ҳар томонлама кўмак кўрсатишга" чақирди.\nСўнгги маълумотларга кўра, дунёнинг кўплаб мамлакатларида чекловлар аста-секин заифлашмоқда ва диққатга сазовор жойлар, музейлар ва археологик жойлар очила бошлади.\n25 Май 16:12 38542\n25 Май 23:18 34867\n26 Май 14:40 32351\n26 Май 09:01 23916\n25 Май 11:09 22111


Ўзбекистон Россия ва АҚШ ўртасида манёвр қила оладими ёки Шимолий Таъминот Тармоғининг аҳамияти нимада? - BBC News O'zbek\n"Ўзбекистон, Марказий Осиё учун геосиёсий курашда Россиянинг мавқеи кучлироқ, аммо айнан Ўзбекистоннинг имконияти, ихтиёрида қудратлар билан "савдолашиш" имконияти, воситаси бор".\nЎзбекистон янги президентининг Вашингтонда экан, бундан буёғига ҳам Афғонистонга узанган Шимолий Таъминот Тармоғини дастаклашда давом этиш, унда фаол иштирок этиш ваъдасига халқаро таҳлилчининг берган баҳоси худди ана шундай бўлди:\nИроқ, Покистон ва Афғонистон бўйича "Free Press Unlimited" дастури мувофиқлаштирувчиси Ян Маквильямнинг Би-би-си Ўзбек Хизмати билан суҳбатида айтишича, расмий Тошкент учун бу восита вазифасини айнан Шимолий Таъминот Тармоғи бажаради:\nПрезидент Шавкат Мирзиёевнинг Вашингтонга Оқ Уй наздидаги "тарихий ташрифи" кенг қамровли бўлган, Ўзбекистон раҳбари президент Дональд Трампдан ташқари, АҚШ Давлат котиби, Мудофаа вазири ва АҚШ Конгресси вакиллари билан ҳам учрашган.\nБўлиб ўтган барча музокаралар ортидан, бу икки давлат ўртасидаги янги босқичдаги стратегик шерикликнинг марказида ҳам Афғонистон ва афғон можароси қолган.\nХудди ана шу оҳанг манзарасида томонлар ҳарбий ва ҳарбий-техник соҳадаги ҳамкорликни кўзда тутувчи илк беш йиллик ҳарбий режа хусусида ҳам келишиб олишган.\nАйни шу мулоқотлар манзарасида Вашингтонда Ўзбекистон янги президентининг Шимолий Таъминот Тармоғига оид ваъдаси алоҳида эътибор топган.\nҒарб оммавий-ахборот воситалари ва халқаро ҳарбий, сиёсий таҳлилчиларнинг ҳам диққатларини ўзига тортган мавзу бўлган.\nИкки давлат раҳбарлари уч кунлик расмий ташриф ортидан, бир-бирларига керак стратегик шериклар сифатида хайрлашишган.\nШимолий Таъминот Тармоғи\nАҚШ бошчилигидаги иттифоқ қўшинлари томонидан Толибон тузуми қулатилган 2001 йилдан буён Шимолий Таъминот Тармоғи Афғонистондаги хорижий кучлар учун иккита муҳим таъминот йўлидан биттаси вазифасини бажариб келган.\nТармоқ Болтиқ денгизидан Афғонистонга қадар узанувчи, Кавказ ва Марказий Осиё давлатларидан ўтувчи денгиз, автомобиль, темир ва ҳаво йўлларини ўз ичига олади.\nШимолий Таъминот Тармоғи орқали Афғонистонга асосан қурилиш маҳсулотлари, ёқилғи ва дори-дармонлар каби ноҳарбий юклар олиб ўтилган, ўтилмоқда.\nКатта сондаги Ғарб бошчилигидаги иттифоқ қўшинларининг Афғонистондан 2014 йилги оммавий сафарбарлиги ортидан бу таъминот йўлининг аҳамияти пасайган.\nАммо орада расмий Вашингтон афғон можароси ечимига иқтисодий жиҳатдан ёндашилган Янги Буюк Ипак Йўли лойиҳасини ўртага ташлаган.\nБунга қўшимча минтақадаги яна бир ўйинчи давлат, янги дипломатик воситачилардан бири - Хитой сўнгги йилларда қатор йирик иқтисодий лойиҳалар ташаббуси билан чиққан.\nВоқеаларнинг бу каби ривожи Шимолий Таъминот Тармоғининг айни шу ташаббуслар доирасида минтақа давлатлари учун сердаромад савдо йўлига айланишига оид умидларни ҳам пайдо қилган.\nАммо худди шу манзарада Американинг 2016 йилда қудратга келган янги республикачи президенти Дональд Трамп Жанубий Осиёга оид янги стратегия билан чиққан.\nРасмий Вашингтон Афғонистондаги қўшинлари сонини қайта оширишга қарор қилган. Натога аъзо давлатларни ҳам худди ўзларидек йўл тутишга ундаган.\nЖанубий Таъминот Тармоғи\nАйни шу стратегиялари манзарасида , жангарилик муаммоси боис, янги АҚШ маъмуриятининг иккинчи ва энг асосий таъминот йўли - Жанубий Таъминот Тармоғига соҳиблик қилувчи Покистон билан алоқаларига жиддий дарз етган.\nАҚШ шу йил бошида Афғонистон Толибон ҳаракати ва "Ҳаққоний" жангари тармоғига қарши "кескин чора" кўрмагунча, Исломободга йирик миқдордаги ҳарбий ёрдамларини тўхтатиб қўйишини айтган.\nВашингтон йўлакларида Покистон ўз даъватларига қулоқ тутмаса, бу ёрдамни буткул кесиб қўйиш, жангариларга дастак кўрсатишда масъул, деб билинган шахсларга нисбатан виза чекловлари ва бошқа санкциялар жорий этиш ҳақида ҳам гап-сўзлар борган.\nБуларнинг барчаси Афғонистондаги АҚШ ва Нато бошчилигидаги иттифоқ кучлари учун энг муҳим таъминот йўли вазифасини бажариб келган Жанубий Таъминот Тармоғи келажагини яна бир бор жиддий хавф остида қолдирган.\nМинтақавий таҳлилчиларга кўра, янги АҚШ маъмурияти ва расмий Исломобод ўртасида вужудга келган бу каби вазият расмий Вашингтон, Пентагон наздида Шимолий Таъминот Тармоғининг аҳамиятини яна оширган.\nБу тармоқда, йилларки, энг муҳим ўрин тутиб келган Ўзбекистон - расмий Тошкентнинг ҳам стратегик шериклик қимматини қайта орттирган.\nЯнги АҚШ маъмурияти Афғонистондаги хорижий иттифоқ қўшинларининг таъминотини назарда тутиб, яқинда Каспийдаги қатор портларидан транзит мақсадларида фойдаланиш масаласида Ўзбекистоннинг қўшниси Қозоғистоннинг ҳам розилигини олган.\nВоқеаларнинг бу каби ривожи АҚШнинг минтақадаги асосий геосиёсий рақиби бўлган Россия айнан расмий Вашингтон билан дарз етган алоқалари сабаб, Шимолий Таъминот Тармоғидаги иштирокига якун ясашидан уч йилча ўтиб кузатилган.\nРасмий Вашингтоннинг Қозоғистон ва Ўзбекистон билан бу қабила алоқаларини кучайтириш ҳаракатлари Россиянинг эътиборидан четда қолмаган. Минтақавий таҳлилчилар наздларида, ҳатто, анчагина ташвишга солиб қўйган.\nКуни-кеча Россия бу икки Марказий Осиё давлатига ўзининг Мудофаа вазирини юборган, ўзлари билан ҳарбий ҳамкорликлари давом этишига оид баёнотларига қулоқ тутган ва Афғонистондан келувчи "Сурия таҳдиди" билан алоҳида огоҳлантириб кетган.\nШундай экан, Ўзбекистон, расмий Тошкент Шимолий Таъминот Тармоғига оид ваъдалари билан нималарни кўзламоқда? Бу каби қарорининг Ўзбекистон учун фойдаси кўп бўладими ва ёки зиёни?\nЯн Маквильям: Энг аввало америкаликларнинг яна муқобил таъминот йўлига эҳтиёжлари ортмоқда. Тўғри, АҚШ ҳозир Афғонистонда у қадар катта сондаги ҳарбийсига эга эмас. Аммо президент Трамп Афғонистондаги қўшинлари сонини оширмоқчи. Афғонистонда барқарорликни таъминлаш масаласига эътибор қаратмоқчи. Расмий Вашингтоннинг бутун минтақани кўзда тутган стратегик мақсадлари манзарасида президент Мирзиёев уларга ҳануз ўзларининг керакли ҳамкор эканликларини кўрсатмоқчи. Яхши хабарингиз бор, томонлар Вашингтонда ҳарбий ҳамкорлик тўғрисидаги беш йиллик илк ҳарбий режани ҳам имзолашди. Бу ҳам Ўзбекистон ва АҚШ ўртасидаги муносабатларнинг муҳим бир жиҳати бўлади. Шуни алоҳида қайд этиш жоизки, бу - Ўзбекистоннинг манфаатларига ҳам мос келади. Чунки бутун Марказий Осиёнинг барқарорлигини кўзда тутиб, президент Мирзиёев, афтидан, Ўзбекистонни минтақавий лидерга айлантирмоқчи. Чунки расмий Тошкент шу йил бошида афғон можаросига тинч йўлда ечим топишга қаратилган олий даражадаги йирик халқаро анжуманга мезбонлик қилди. Бу эса, Мирзиёевнинг минтақада Ўзбекистоннинг ролини кучайтириш интилишларига бир мисол бўла олади. Президент Мирзиёев, бундан ташқари, қудратга келгандан буён Марказий Осиё давлатларини мулоқот ва очиқликка ҳам ундамоқда. Марҳум президенти Ислом Каримов давридаги узоқ йиллик иҳоталанишлар ортидан, менимча, Мирзиёев Ўзбекистонни минтақада пешқадам мавқеъга олиб чиқмоқчи. Воқеаларнинг сўнгги ривожи, назаримда, шунга далолат қилади.\nБи-би-си: Катта сондаги Ғарб бошчилигидаги иттифоқ қўшинлари 2014 йилда Афғонистонни тарк этишаркан, Шимолий Таъминот Тармоғи АҚШ ва Хитой Янги Буюк Ипак йўли лойиҳаларининг бир қисмига айланиши, минтақа давлатлари учун катта фойда келтиришда давом этиши мумкинлиги айтилганди. Сизнингча, Шимолий Таъминот Тармоғини бундан буёғига ҳам дастаклаш, унда фаол иштирок этиш ваъдаси билан расмий Тошкент худди шу омилни ҳам кўзда тутаётган бўлиши мумкинми?\nЯн Маквильям: Шимолий Таъминот Тармоғи Афғонистондаги қўшинлари таъминотини кўзлаб, бошида АҚШ ва Нато томонидан ташкил қилинган. Хитой эса, худди шу манзарада Марказий Осиёга узанган савдо ва нақлиёт йўлларини ривожлантиришга зўр бермоқда. Расмий Пекин яқинда "Ягона камар-ягона йўл", деб номланувчи йирик бир иқтисодий лойиҳа билан ўртага чиқди. Хитой ҳукумати янги лойиҳа доирасида ўзларини Европа билан боғловчи янги транспорт йўлларини барпо этиш учун миллиардлаб доллар маблағ сарфламоқчи. Лойиҳа - Хитой иқтисодий тараққиёт дастурининг катта бир қисми. Бундан келиб чиқиб айтадиган бўлсак, демак, шу яқин йиллар ичида Марказий Осиёдан ўтувчи савдо ва транспорт йўллари фаоллашади. Чунки четдан хом аёш келтириш ва ўз саноатини янада ривожлантириш в учун Хитойга янгидан-янги таъминот йўллари керак. Бунинг Марказий Осиё давлатлари учун муҳим жиҳати шундаки, улар Хитой тақдим этаётган бу каби имкониятдан фойдаланиб, савдо-сотиқларини жонлантириш учун ўз транспорт тармоқларини яратишлари мумкин. Ўзбекистон учун ҳам бу, сўзсиз, муҳим фактор. Шавкат Мирзиёев марҳум президент Ислом Каримов бошқаруви давридаги давлат томонидан назорат этилувчи иқтисодий тизимдан имкон қадар воз кечмоқда. Кўпроқ эркин бозор иқтисодига асосланган сиёсат юритишга интилмоқда. Бунинг учун эса, сизга, сўзсиз, рисоладагидек транспорт инфратузилмаси керак бўлади. Бу - жуда муҳим. Чунки Марказий Осиё жуда иҳоталанган минтақа. Чунки жаҳондаги йирик савдо йўлларидан кесилиб қолган. Асосан ноҳарбий юклар ташишга мўлжалланган Шимолий Таъминот Тармоғи худди шу нуқтаи назардан Ўзбекистон учун муҳим аҳамият касб этиши мумкин. Тармоқ уларга ўз савдо-сотиқларини жонлантиришга қўл келиши мумкин. Бу эса, Ўзбекистоннинг узоқ муддатли иқтисодий тараққиёти учун муҳим омил бўлади.\nБи-би-си: Аммо Ян, аввалбошда бу тармоқда муҳим ўрин тутган Россия Америка Қўшма Штатлари билан алоқасига дарз етиши манзарасида бундан уч йилча бурун ундаги иштирокига якун ясаган. Шундай экан, Ўзбекистоннинг бундан буёғига ҳам бу тармоқни дастаклаш, унда фаол иштирок этиш ваъдаси ва қарорига расмий Кремлнинг муносабати қандай бўларкин? Бошқа томондан, Россиянинг иштирокисиз ҳам бу тармоқ иқтисодий жиҳатдан Ўзбекистон учун фойдали бўлармикан?\nЯн Маквильям: Таъбир жоиз, Марказий Осиё учун геосиёсий курашда Россия Америка Қўшма Штатларининг энг асосий рақиби бўлади. Расмий Москва минтақага ўзининг томорқаси сифатида қарашга одатланган. Россиянинг Ўзбекистон билан алоқалари жуда мустаҳкам. Ўзаро савдо-сотиққа ҳам зўр бериб келади. Президент Мирзиёев ўтган йил Москвага қилган давлат ташрифи чоғида ҳам Россия билан ўзаро савдо айланмаси ҳажмини кескин оширишга қаратилган кўплаб ҳужжатларни имзолади. Худди шу манзарада Ўзбекистоннинг АҚШ билан янада яқинлашиш ҳаракатлари Россияни хурсанд қилмаслиги тайин. Аммо бу Россияни ортга қайтара олмайди. Россия ўз манфаатларини илгари суриш, Ўзбекистон билан савдо-сотиқ қилиш ва муносабатларини ривожлантиришда давом этаверади. Америка билан қиёслаганда, Россия минтақада, барибир, кучлироқ мавқеъга эга. Ўтган икки ўн йиллик эса, Ўзбекистон учун бу икки қудрат ўртасида мувозанатли сиёсат олиб бориш масаласи бўлди. Расмий Тошкент буткул Россиянинг таъсири остида қолиб кетмаслик учун Америка билан ҳам алоқаларини имкон қадар ушлаб келди. Шундай экан, ҳар икки томон билан дўстона муносабатларни тутиб туриш президент Мирзиёев учун осон бўлмайди.\nБи-би-си: Сўз Ўзбекистоннинг манфаатлари ҳақида кетаркан, сизнингча, янги президенти Шавкат Мирзиёев бу икки геосиёсий қудратга нисбатан мувозанатли, "Сих ҳам, кабоб ҳам куймайдиган" ташқи сиёсат олиб боришга қодир бўлармикан? Чунки айнан сўнгги йилларда биз Кремлнинг минтақадаги империалистик амбициялари бу яқин ўртада кузатилмаган бир даражада кучайганига гувоҳ бўлиб турибмиз...\nЯн Маквильям: Агар, ўтган бир неча ўн йил мисолида айтадиган бўлсак, Ўзбекистон бу ишни яхшигина уддалади. Марҳум Президенти Ислом Каримов мувозанатли ташқи сиёсат олиб боришда яхши эди. Россиянинг таъсири қанчалик кучли бўлмасин, Каримов унга қарши туришга муваффақ бўлганди. Америка билан яхши алоқаларга ҳам, қисман, худди шу нарса сабаб бўлган. Ўзбекистон таъминот ишларида уларга кўмакчи бўлган. Шимолий Таъминот Тармоғининг энг муҳим жиҳатларидан бири ҳам шундаки, у ҳам Ўзбекистонни Вашингтон наздида керакли ҳамкорга айлантирган. Марказий Осиё атрофидаги таъсирлар курашида Ўзбекистоннинг мавқеини кучайтирган, таъбир жоиз, расмий Тошкентга "савдолашиш" имконини берган. Ўзбекистон Россия билан, таъбир жоиз, "олди-сотди" қилишига тўғри келганда, Америка билан дўстлигини ишга солиб, мувозанат сақлаши мумкин бўлади.\nЎзбекистон: Янги чекловлардан огоҳлик, икки ўзбекистонлик қаергача боришмоқчи? Янгиликлар


Finance.uz - Харидорларнинг пули қаерга кетаяпти?\nХаридорларнинг пули қаерга кетаяпти?\nНақд тушумни яшириш орқали солиқлардан қочиш муаммоси бой тарихга эга. Доим бунга қарши чоралар кўриб келинган. Ушбу соҳага замонавий технологиялар кириб келди. Солиқ органлари ходимларига уларни бартараф этиш вазифаси юклатилган. Бу ишни қанчалик яхши уддаласалар, Давлат бюджетига тушумлар тўлиқ келиб тушишини таъминлабгина қолмай, харидорларни фирибгарлардан, сотиб олаётган товар ва хизматлари учун ортиқча ҳақ тўлашларидан ҳам ҳимоялаган бўладилар.\nҚонунни ҳурмат қилмайдиганларга қарши аёвсиз курашиш лозим\nПрезидент Шавкат Мирзиёев Давлат бюджетига тушумлар прогнозлари ижроси юзасидан видеоселектор йиғилиши ўтказиб, унинг даромад қисмини тўлдириш резервларини кўрсатди. Тадбиркорлик фаолиятини легаллаштириш, солиқ маъмуриятчилигини яхшилаш улар сирасига киради.\nБугунги кунда замонавий технологиялардан фойдаланган ҳолда солиқлардан бўйин товлаш схемалари қўлланилаяпти. Солиқ органлари қонунбузарларга қарши самарали чораларни ишлаб чиқаётганда буни назардан қочирмасликлари даркор. Акс ҳолда барча уринишлари зое кетади.\nАввалига инсофсиз тадбиркорлар терминалдан қўрқиб, фақат нақд пул билан ҳисоблашишга уриндилар. Бугун харидор банк пластик картаси воситасида ҳисоблашмоқчи бўлса, бундан ҳеч ким чўчимайдиган бўлиб қолди. Ушбу вазиятда ўша инсофсиз сотувчиларда Президентнинг 15.02.2017 йилдаги ПҚ–2777-сон қарори талабларидан қочиш йўли бор. Оддий харидорлар тўқнаш келган иккита ҳолат бунга ёрқин мисол бўла олади.\nЧорсу бозорида харидор ва сотувчи 500 минг сўмлик эркаклар пойабзалини олди-сотди қилишга келишиб олдилар. Сотувчи ҳақини пластик картада олишга рози бўлди. Ҳисоб-китоб терминали пештахтанинг кўринарли жойида турган эди. Ҳақ тўлашга келганда харидорга бозорнинг нариги томонидаги банк бўлимига боришни таклиф қилдилар. У ерда сотувчининг вакили бир чеккада турган банкоматдан керакли суммани ечиб олди. Натижада харидор карта орқали ҳисоб-китоб қилди, сотувчи нақд пулга эга бўлди. Ютқазган фақат бюджет бўлди.\nБундай ҳолатлар фақат бозорларда учрамайди. Концертга чипта сотиб олишни олайлик. Кассир харидорнинг пластик карта воситасида ҳақ тўламоқчилигини кўриб, терминал йўқлигини айтади. Вазиятдан чиқиш учун тўлов тизимларидан бири ёрдамида маблағни картадан картага ўтказишни таклиф қилади. Шундай қиладилар ҳам. Фақат нима сабабдан маблағлар юридик шахснинг счётига эмас, кимнингдир шахсий картасига ўтказилгани номаълумлигича қолади.\nШу йўл билан харид қилган кишининг кўнглида ғашлик қолади. Вақт ўтиши билан сотувчи айтганидан кўра кўпроқ сумма тўлаганини англаб етади. Банкоматда пулни нақдлаштириш ва картадан картага ўтказишда воситачилик ҳақи ундирилади, у харидор зиммасига тушади. Қандайдир фирибгарларнинг қўлида ўйинчоқ бўлгани ҳам ҳеч кимга ёқмаса керак…\nУзрингизни қабул қилдик\nТилга олинган барча ҳолатларда «Истеъмолчиларнинг ҳуқуқларини ҳимоя қилиш тўғрисида»ги Қонунга хилоф иш қилингани яққол кўриниб турибди. Ҳужжатда қуйидаги талаблар белгиланган:\n● харидорга товар, хизмат, шу жумладан нарх ҳақида тўғри ахборот бериш бўйича;\n● реал тўланган харид қиймати кўрсатилган касса чекини бериш бўйича.\nСолиқ қонунчилиги ҳам бузилгани кўриниб турибди.\nВазият ўз-ўзидан ҳал этилишини кутиб бўлмайди. Чора кўрилмаса, муаммо чуқур илдиз отади. Жамият онги ва тушунчасини ўзгартира оладиган комплекс чора-тадбирларни амалга ошириш зарур. Давлат солиқ қўмитаси Монополияга қарши курашиш қўмитаси ва ҳуқуқни муҳофаза қилиш органлари билан бирга шундай ташаббус билан чиқа олади.\nБиринчидан, солиқ солиш тизими самарадорлигини таҳлил қилиш, солиқ тўловчиларнинг ҳар бир гуруҳи кесимидаги ишларнинг аҳволини ўрганиш зарур. Бунда эскича ёндашиб бўлмайди. Бозорда ишловчи тадбиркорлар орасида солиқларни белгиланган шкалада хотиржам тўлай оладиганлари ҳам, бунга қурби етмайдиганлар ҳам бор. Қийин аҳволда қолганларга умумбелгиланган даражага чиқишида ёрдам бериш керак. Айрим соҳаларда қабул қилинган ставкаларни қайта кўриб чиқиш керак бўлиши мумкин. Бунда иқтисодиётнинг барча соҳаларида хуфия айланмани ошкор қилишга қаратилган асосли тадбирларни кўриш лозим.\nИккинчидан, ниҳоят, харидорларни рағбатлантириш тизимини тўла ишга тушириш зарур, улар доим чек талаб қилиб, унинг мазмуни қонунчилик нормаларига қанчалик мувофиқ келиш-келмаслигини текширадиган бўлсинлар. Онлайн-НКМни жорий этиш бўйича пилот лойиҳа доирасида тилга олинган ғояни асос қилиб олиш мумкин. Харидорга берилган ҳар бир касса чеки – қимматбаҳо ютуқлар ўйналадиган лотерея билети.\nУчинчидан, солиқ органлари истеъмолчилар билан реал самара берувчи оператив алоқани йўлга қўйиши мақсадга мувофиқдир. Истеъмолчи қонунбузарлик далиллари ҳақида тез хабардор қилиши мумкин бўлган барча алоқа каналларини ишга солиш зарур. Бунда барча замонавий интернет-технологиялардан, шу билан бирга анъанавий ишонч телефонлари, ёзма мурожаат қилиш имкониятидан фойдаланиш керак.\nТўртинчидан, истеъмолчиларнинг хабарларига имкон қадар тез муносабат билдириш, далилларнинг ишончлилигини назорат хариди ёрдамида текшириш зарур. Амалдаги Низомда (28.06.2013 йилда 2475-сон билан рўйхатдан ўтказилган) чакана савдодаги ҳисоб-китобларда содир этилган ҳуқуқбузарликлар тўғрисида солиқчиларга келиб тушган маълумотларни ўрганиб чиқишга уч кун ажратилган. Бу жуда узоқ муддат. Бунда ўт ўчирувчилардек ҳаракат қилиш: сигнал келиб тушиши билан чақирилган жойга етиб бориш керак.\nБешинчидан, фош этилган ҳуқуқбузарларга нисбатан кескин чораларни қўллаш талаб этилади. Давлат ва истеъмолчига етказилган зарарни қопласин, шунингдек қонунга мувофиқ жазосини олсин – узрингизни қабул қилдик қабилида иш тутилмасин. Шу билан бирга тадбиркорда нима сабабдан ноқонуний йўлни танлаганини изоҳлаш ҳуқуқи бўлиши керак. Таҳлилий материаллар тайёрлашда ва ечимларни таклиф этишда ушбу ахборотга таяниб иш кўриш мумкин бўлади.


Беларусда энг йирик митинг бўлиб ўтди – Газета.uz\nLotinchada 1 август 2020, 18:10 Жаҳон\n30 июнь куни Беларусь президентлигига номзод Светлана Тихановскаянинг Минск шаҳридаги Халқлар дўстлиги боғида бўлиб ўтган митинги бир неча ўн минглаб одамларни жалб қилди, дея хабар берди Tut.by.\nҲуқуқ ҳимоячиларининг тинч йиғилишларини кузатиш бўйича #ControlBY ҳисоблаш усулига кўра митинг қатнашчилари сони 63 минг кишини ташкил қилди деб баҳоланди. Минск полициясининг маълумотларига кўра, тадбирда атиги 18250 киши иштирок этган. Яъни бу ҳуқуқ-тартибот идоралари ходимларининг қўлидаги металлдетекторлари орқали ўтган одамларнинг сони. Бир-бирига қарама-қарши маълумотларга қарамай, оммавий ахборот воситалари ушбу воқеани Белоруссия тарихидаги энг оммавий тадбир деб аташди.\nПрезидентликка номзод Светлана Тихановская эри — блоггер Сергей Тихановский ва беларусликлар учун президент бўлмоқчи эканини эълон қилди ва унинг асосий мақсадлари — сиёсий маҳбусларни озод қилиш, янги адолатли сайловлар ўтказиш ва 1994 йилги Конституцияга қайтиш бўйича референдум ўтказишдир.\nЭслатиб ўтамиз, Сергей Тихановскийнинг ўзи дастлаб номзод сифатида рўйхатдан ўтишни мақсад қилган, аммо у маъмурий ҳибсда сақлангани ва ҳужжатларга шахсан имзо қўймагани сабабли Марказий сайлов комиссиясида номзодлигини қўйиш бўйича ташаббус гуруҳини рўйхатдан ўтказа олмаган. Натижада ташаббус гуруҳини унинг рафиқаси рўйхатдан ўтказди ва у президентликка номзодга айланди.\nМитинг пайтида Светлана Тихановская олдинроқ сайлов пойгасида қатнашиш билан боғлиқ масалада таҳдидларга дуч келгани ва ўз фарзандларини чет элда яширишга мажбур бўлганлигини маълум қилди.\nУ билан бирга митингда Виктор Бабарико штаби вакили Мария Колесникова ва президентликка собиқ номзод Валерий Цепкалонинг рафиқаси Вероника сўзга чиқишди. Аввал хабар қилинганидек, Беларусь Марказий сайлов комиссияси турли сабабларга кўра Бабарико ва Цепкалони номзод сифатида рўйхатга олишни рад этди. Шундан сўнг Беларусь оппозицияси Марказий сайлов комиссияси президентликка номзод сифатида рўйхатга олган Тихановская атрофида бирлашишга қарор қилди.\n«Газета.uz» 2 519\nБеларусда президент сайловлари: намойишлар ва номзодларнинг ҳибсга олиниши 23 июн 2020, 19:50


Венесуэла президенти соғлиги ёмонлашгани айтилмоқда\n28 ноябр 2020, Тошкент вақти: 16:42\nВенесуэла Президенти Уго Чавес.\nБоливия Президенти Эво Моралес Венесуэла Президенти Уго Чавеснинг аҳволи “жуда хавотирли” бўлиб қолмоқда, дея маълум қилди. Моралес Чавеснинг ҳаққига дуо қилиш унинг ҳаётини сақлаб қолишига умид билдирди. Айни пайтда, Венесуэла мухолифати ҳукуматни Чавеснинг соғлиги ҳақида “ҳақиқат”ни ошкор қилишга чақирди.\nСаратон касаллигига чалинган Уго Чавес 11 декабр куни Кубадаги касалхонада жарроҳлик амалиётини бошдан кечирганидан бери касалхонада қолмоқда.\nВенесуэла раҳбари 2011 йил ўрталарида саратонга чалинганидан бери тўртинчи марта операция қилинди. 58 ёшдаги Чавес ўтган ой бошида операция қилинганидан бери жамоатчиликка кўриниш бергани йўқ.\nЧоршанба куни Эво Моралес Венесуэла президентининг оила аъзолари билан сўзлашганини билдирди.\n- Биродаримиз, президент Уго Чавеснинг аҳволи жуда хавотирли. Яқин фурсатда оёққа туриб бизга қўшилишига умид қиламиз. Аммо унинг аҳволи жуда хавотирли. Мен унинг оила аъзолари билан сўзлашдим. Мен вице-президент билан сўзлашдим. Мулоқот оғир бўлди. Биродаримиз, президент Уго Чавеснинг ҳаққига дуо қилиш унинг ҳаётини сақлаб қолишига умид қиламиз, деди Боливия президенти.\nҲукумат вакиллари октябрда қайта президент этиб сайланган Уго Чавес 10 январга белгиланган инаугурация маросимигача мамлакатга қайта олмаслиги мумкинлигини тан олди.\nЧоршанба куни пойтахт Каракасда мухолифатдаги Демократик Иттифоқ коалицияси мамлакат вице-президенти Николас Мадурони президентнинг соғлиги ҳақида жамоатчиликка маълумот бериш масъулиятини ўз зиммасига олишга чақирди.\nДемократик Иттифоқ коалицияси раҳбари Рамон Авеледи ҳукумат шу пайтгача президент соғлиги ҳақида етарли маълумот бермаганини таъкидлади.\n- Ҳукумат бериши шарт бўлган маълумотни бермаслиги кечирилмас хол. Вице-президент (Мадуро) вазият қандай бўлишидан қатъий назар ҳақиқатни айтишни ваъда қилган эди. У президент соғлиги ҳақида бор гапни айтиши керак, деди Венесуэла мухолифати лидери.\nОхирги жарроҳлик операциясига кетаётган пайтда Уго Чавес венесуэлаликларга ишга лаёқатсиз бўлиб қолса, президент вазифасини Мадуро қабул қилишини баён қилган эди.\nАгар Чавес оламдан ўтса ёки истеъфога чиқса, 30 кун ичида сайлов ўтказилиши керак.\nВенесуэла конституциясига мувофиқ президентлик муддати 10 январ куни бошланиши шарт. Бироқ конституцияда агар сайланган президент ўша куни ўз вазифасини бажара олмаса, ҳокимият кимга ўтиши аниқ кўрсатилмаган. Уго Чавес 2012 йил октябр ойида қайта президент этиб сайланган эди.\nВенесуэла армиясининг собиқ подполковниги Уго Чавес бошчилигидаги ҳукумат нефт экспортидан тушган даромаднининг бир қисмини соғлиқни сақлаш ва маориф соҳаларини ривожлантириш дастурларига сарфлагани учун аҳолининг камбағал қисми уни қўллаб-қувватлайди.\nАҚШ сиёсатини тез-тез танқид қилиб келган Чевес Кубанинг собиқ раҳбари Фидел Кастрога яқин дўст сифатига кўрилади.\nЧавес Ғарб давлатлари шубҳа билан қарайдиган ҳукуматлар, жумладан, Эрон ва Беларус билан итифоқ тузишга уринган.\nУго Чавес ҳукумати Венесуэла армияси учун Россиядан катта миқдорда қурол-аслаҳалар сотиб олган.


Сўнгги кунларда ижтимоий тармоқларда ўзбекистонликларни Россияга кириши учун рухсат олиб бериш бўйича таклиф этилаётган хизматлар ҳақида хабарлар тарқалмоқда.\nТОШКЕНТ, 30 дек — Sputnik. Россияга Ўзбекистон фуқароларининг индивидуал тарзда киришига рухсат йўқ. Бу ҳақда Ташқи меҳнат миграцияси агентлиги маълум қилди.\nСўнгги кунларда ижтимоий тармоқларда ўзбекистонликларни Россияга кириши учун рухсат олиб бериш бўйича таклиф этилаётган хизматлар ҳамда Ўзбекистондан Россияга бориб, мамлакатга киритилмаётган фуқаролар ҳақида хабарлар тарқалмоқда.\nКоронавирус инфекцияси тарқалиши муносабати билан жорий йилнинг март-апрель ойларидан бошлаб халқаро қатновлар, шу жумладан, Ўзбекистон ва Россия ўртасида мунтазам авиақатновлар вақтинча чекланган. Чет эл фуқароларининг Россияга кириши бўйича Россия Ҳукуматининг 2020 йил 16 мартдаги N 635-р–сонли фармойиши билан қатор чекловлар жорий этилган.\n“Айни пайтда айрим тоифадаги фуқаролардан ташқари юртдошларимизнинг индивидуал тарзда вақтинча меҳнат фаолияти билан шуғулланиш мақсадида Россия ҳудудига киришига рухсат йўқ. Фақатгина Россия Ҳукуматининг коронавирусга қарши штаби томонидан чегара хизматларига тақдим этилаётган рўйхат асосида ташкилий тарзда ишга юборилаётган шахслар ушбу мамлакатга киритилмоқда”, - дейилган хабарда.\nМаълум қилинишича, ҳозирда Россия ҳудудида ишлаш истагидаги фуқароларни пандемия ва ундан кейинги даврда ташкиллаштирилган ҳолда кириш жараёнларини соддалаштириш юзасидан музокаралар олиб борилмоқда.\nУшбу вазиятдан фойдаланиб, айрим шахслар томонидан фуқароларни турли асоссиз хабарлар билан чалғитиш ва фирибгарлик орқали пул топишга уриниш ҳолатлари юз бермоқда.\n“Шу ўринда юртдошларимиздан Россия Федерацияси ҳудудига олиб кириб қўйиш хизматларини таклиф этаётган шахсларга ишонмасликларини ва турли йўллар билан ушбу мамлакатга ноқонуний кириб боришга уринмасликларини тавсия қиламиз”, - дея огоҳлантирган агентлик.\nАгентлик турли сохта ҳужжатлар чегараларни кесиб ўтишга уриниш Ўзбекистон ва Россия қонунларига кўра, жиноий жавобгарликка тортилишга сабаб бўлиши мумкинлигини эслатган.\nЎзбекистон янгиликлари, коронавирус пандемияси, Россия, Ўзбекистон\nТОШКЕНТ, 21 янв — Sputnik. Москвада хорижий ишчи кучига талаб ортиб бормоқда. Шу муносабат билан, Россия томони Ўзбекистон ва Тожикистон фуқароларини қурилиш объектларига жалб қилиш бўйича иш бошлаган. Бу ҳақда Россия ички ишлар вазирининг биринчи ўринбосари Aлександр Горовой маълум қилди.\n“Муаммолар бор эди, энди эса улар чекловлар бекор қилингани билан янада жиддийроқ тус олди, хорижий ишчи кучи танқислиги. Бугунги кунда биз қурилиш объектлари ва уй-жой коммунал хизмат кўрсатиш соҳасига Ўзбекистон ва Тожикистон фуқароларини ташкиллаштирилган ҳолда ишга жалб қилиш бўйича пойтахт ҳукуматининг тегишли идоралари билан ишламоқдамиз”, - деди Горовой. Унинг сўзларидан РИА Новости иқтибос келтирган.\nУнинг сўзларига кўра, шу билан бирга меҳнат мигрантларининг жойлашуви ва COVID-19 бўйича чекловларга риоя қилинишини назорат қилиш даркор.\nЭслатиб ўтамиз, Россия президенти Владимир Путин ҳукумат олдига Россия ҳудудидаги қурилиш-монтаж ишларига меҳнат мигрантларини соддалаштирган ҳолда жалб қилиш масаласини кўриб чиқиш вазифасини қўйган эди. Вазирлар маҳкамаси бу топшириқни жорий йил 1 мартига қадар бажариши керак.


Иншолар ёзиш қобилияти нафақат мактабда яхши баҳолар олиш, балки шахснинг умумий ижодий ривожланиши учун ҳам муҳим аҳамиятга эга. Бироқ, рус тили ва адабиёти дарсларида болага яхши иншо ёзиш қоидаларини ўргатишнинг имкони йўқ. Ушбу кўникмани шакллантириш учун ота-оналар ва ўқитувчилар ўзига хос усулда йўл тутишлари керак.\nЯкка тартибдаги ёндашув анча самаралироқ бўлади: болага қайси жанр ёқишини аниқлаш ва шу йўналишга урғу бериш. Масалан, унга фантастика ёқса-да, дарсларда эса у ҳеч қизиқмайдиган Пушкин ўтилаётган бўлса, унинг қизиқишларидан келиб чиқиб адабиёт оламини очиб бериш энг тўғри йўл бўлади, мисол учун, болага Гибсон ёки Лем каби илмий фантастика мумтоз асарларини таклиф қилиш, ушбу китобларда кўтарилган муаммоларни муҳокама қилиш, унга мустақил фикрини билдириш ва қизиқарли мавзуларда мулоқот қилиш имконини бериш.\nАлбатта, бу мактаб дастурини унутиш керак жегани эмас: унга нисбатан ҳам ўқитувчилик усуллари ёрдамида маълум қизиқиш уйғотиш мумкин. Бизнинг мактабда ҳамма адабиёт дарсини жуда яхши кўрарди, чунки ўқитувчимиз дарсларни ҳар доим дарсликларга мурожаат қилмай ўтарди. У биргина асарнинг ўзиша деярли бутун чоракни бағишлаши мумкин эди. Лекин, асарни шу қадар пухта ўргатардики, муҳокама жараёнига барча жалб этиларди. У танқидий “стандартларга” қарама-қарши бўлган ўз нуқтаи-назарини айтиб, бизни муҳокамага ундарди.\nХусусан, “Том Сойер”ни эркатой безори ҳақидаги воқеа сифатида ўқисак, “Анна Каренина” романи руҳий ёрдамга муҳтож бўлган жазавали қиз ҳақида сўзларди. Уй вазифалари ҳам шунга мувофиқ бўлган: “Сизнингча, Андрей Болконский зодагонлар ҳаётининг шодликларидан тўйган текинхўр эмас, балки руҳан мураккаб шахсми? У ҳолда мана бу бобни ўқинг ва ўз нуқтаи назарингизга қандай бўлса ҳам исботлар топишга уриниб кўринг. Менга осмон ҳақидаги абзайни ўқишнинг кераги йўқ: биз ҳаммамиз осмонни кўрганмиз ва унинг қандайлигини биламиз”. У кескин ва этирозга ўрин қолдирмайдиган тарзда, мутлақо “мактабчасига” бўлмаган бир аснода фикр билдирарди, аммо айнан шунинг учун биз ўқишни ва фикр юритишни истардик. Ота-онанинг ўзи ҳам дарсларга шундай тайёргарликни амалга ошириши мумкин.\nБу исталган иншо устида ишлашнинг мантиқли тузилиши бўлиб, у аслида тўғри ва кетма-кет фикрлашни акс эттиради. Уни зўрганиш керак, аммо уни асос қилиб олиш шарт эмас. Болани қуруқ абзацларни қайтаришга мажбурлаш, ижодий энергиясини жиловлаш, бегона қоидалар бўйича ўйнашга мажбурлаш орқали унда қизиқиш уйғотиш қийин кечади.\n2017-12-08 17:06:00 5288 0 Манба: lifehacker.ru\nЎзингизга ёққан тилни ўрганиш осон. Агар уларнинг ҳаммаси сизга ёқимли эшитлса, инглиз тилини билсангиз, ишга ижодий жиҳатдан ёндашган маъқул. LifeHaq.uz да немис тили фойдасига 7 фикр мавжуд.


Мурод Хонтўраевга тан жароҳати етказган қора ниқоблиларга қандай жазо берилди?\nЎзбекистон Республикаси Олий суд матбуот хизмати вакили Азиз Обидовнинг «7news.uz»га маълум қилишча, Жиноят ишлари бўйича Шайхонтоҳур туман судида судланувчилар С. Акбаров (1990 йилда Тошкент шаҳрида туғилган, вақтинча ишсиз, муқаддам судланган), И. Абдулаҳатов (1991 йилда Фарғона вилоятида туғилган, вақтинча ишсиз, муқаддам судланган), С. Фатхуллаев (1991 йилда Тошкент шаҳрида туғилган, вақтинча ишсиз, муқаддам судланган), О. Садиков (1985 йилда Тошкент шаҳрида туғилган, муқаддам судланган), Ж. Сайназаров (1988 йилда Тошкент вилоятида туғилган, муқаддам судланмаган), С. Ваденов (1992 йилда Тошкент шаҳрида туғилган, муқаддам судланган) ва Т. Азизов (1992 йилда Тошкент шаҳрида туғилган, муқаддам судланган)га нисбатан жиноят ишини кўриб чиқиш бўйича суд жараёни ниҳоясига етган ва суд ҳукми эълон қилинган.\nМазкур жиноий иш жиноят ишлари бўйича Шайхонтоҳур туман суди судьяси Акмал Эргашев раислигида ҳамда халқ маслаҳатчилари Б. Муслимов ва М. Мирҳамидовдан иборат суд таркибида кўриб чиқилди.\nСуд жиноят иши материалларини ҳар томонлама ва тўлиқ ўрганиб, судланувчиларни Ўзбекистон Республикаси Жиноят кодексининг 104-моддаси (қасддан баданга оғир шикаст етказиш) 2-қисми “е”, “к” бандларида кўзда тутилган жиноятларни содир этишда айбдор деб топди.\nСудланувчилар юқорида қайд этилган жиноятни 2018 йил 26 ноябрь куни Тошкент шаҳри Шайхонтоҳур туманида жойлашган “Тошкент савдо маркази” мажмуаси биносининг биринчи қаватидаги “PABLO” кафеси ёнидаги офиснинг ичида фуқаролар М. Хонтўраев, С. Зуннунов ва И. Саидовга нисбатан содир этишган.\nЖиноят ишлари бўйича Шайхонтоҳур туман суди С. Акбаровга 6 йил 3 ой муддатга озодликдан маҳрум қилиш жазоси, И. Абдулаҳатовга 6 йил 3 ой муддатга озодликдан маҳрум қилиш жазоси, С. Фатхуллаевга 6 йил муддатга озодликдан маҳрум қилиш жазоси, О. Садыковга 6 йил муддатга озодликдан маҳрум қилиш жазоси, Т. Азизовга 6 йил 3 ой муддатга озодликдан маҳрум қилиш жазоси, Ж. Сайназаровга 3 йил озодликдан маҳрум қилиш жазоси ва С. Ваденовга 6 йил 3 ой озодликдан маҳрум қилиш жазоси тайинлади.\nЖиноят ишлари бўйича Тошкент шаҳар судига судланувчилар томонидан чиқарилган ҳукмга нисбатан берилган апелляция шикояти қаноатлантирилмасдан ва ҳукм ўзгаришсиз қолдирилди.\n2019 йил 22 август куни жиноят ишлари бўйича Шайхонтоҳур туман судида судланувчилар А. Назаров (1992 йилда Тошкент шаҳрида туғилган, муқаддам судланмаган), Д. Қаюмов (1991 йилда Тошкент шаҳрида туғилган, муқаддам судланмаган) ва С. Ортиқов (1992 йилда Тошкент шаҳрида туғилган, муқаддам судланган)га нисбатан жиноят ишини кўриб чиқиш бўйича очиқ суд жараёни бошланади.\nУшбу судланувчиларга юқорида кўрсатилган судланганлар билан бир гуруҳда бўлганликлари ҳақида айб эълон қилинган.\nА. Назаров, Д. Қаюмов ва С. Ортиқов қидирувда бўлганликлари ва энди ушланганликлари сабабли уларга нисбатан юритилган жиноят иши алоҳида кўриб чиқилади.\nМазкур жиноий ишни кўриб чиқиш бўйича судда жиноят ишлари бўйича Шайхонтоҳур туман суди судьяси Абдулла Абдулхаев раислик қилади.\nКиритилди: 18:08 13.08.2019. Ўқилди: 1610 марта. Фикрлар сони: 0 та.\nПрезидентнинг туғишган акасининг қабри топилди (фото)\n07:20 Чили: ҳалокатга учраган самолёт ҳамон қидирилмоқда


ИнтерФУТБОЛ :: Аъзам Алиев: «Янги формат жамоамизга фойдали бўлди»\nАъзам Алиев: «Янги формат жамоамизга фойдали бўлди»\n- Pepsi Суперлиганинг бу йилги формати борасида қандай фикрдасиз?\n- Мухлислар учун яратилган шароитлар ва онлайн телетрансляция-лар борасидаги фикрингиз?\n- Албатта, Pepsi Суперлига баҳсларининг телевидения орқали тўғридан-тўғри намойиш этилиши кўпчиликка маъқул келди ва футболимиз ривожи учун туртки берди. Учрашувларнинг мухлислар бўш вақтларига тўғри келганлиги эса янада яхши бўлди.\n- 14 декабрь куни бу йилги мавсум лауреатлари аниқланади. Сизнингча, якунланган мавсумда Суперлиганинг энг яхши мураббийи ва футболчиси ким бўлади?\n- Менимча, «Локомотив» устози Андрей Фёдоров энг яхши мураббий, «Бунёдкор» ярим ҳимоячиси ва сардори Жавлон Иброҳимов энг яхши футболчи номига лойиқ.


Шавкат Мирзиёев Остонада Эмомали Раҳмон билан учрашди\nУчрашувда икки мамлакат ўртасидаги ҳамкорликни ривожлантириш масалалари муҳокама қилинган.\nШавкат Мирзиёев Нурсултон Назарбоев билан «Остона» халқаро молия марказига ташриф буюрди\nЎзбекистон Республикаси Президенти Шавкат Мирзиёев Қозоғистон Республикаси Президенти Нурсултон Назарбоев ҳамроҳлигида “Остона” халқаро молия марказини бориб кўрди.\nҚозоғистонда “Остона” халқаро молия маркази очилди\nҚозоғистонда “Остона” халқаро молия маркази (ОХММ) иш бошлади.\nТиббий маълумотноманинг барча бандлари тегишли шифокорлар томонидан тўлдириб бўлинганидан кейин уни даволаш - профилактика муассасаси бош шифокори тасдиқлаб имзо қўяди ва ҳужжатнинг пастига тиббиёт муассасаси муҳри босилади.\nЎзбекистон ва Қозоғистон ўртасида ҳафтасига 32 та рейс амалга оширилади\nОстона шаҳрида Ўзбекистон ва Қозоғистон авиация тармоғи раҳбарияти вакиллари ўртасида учрашув бўлиб ўтди.\nМиришкорда юксак ғалла хирмони бунёд этилди (Фото)\nДавлатга 48300 тонна ўрнига 50000 тонна зиёд сара дон сотиб, зиммаларидаги шартнома мажбуриятини ортиғи билан адо этдилар.\nЎзбекистон иштирокида Электрон ҳукуматни ривожлантириш бўйича амалиётчилар альянси тузилди\nҚозоғистон пойтахтидаги Остона хабида давлат хизматлари соҳасида конференция ташкил этилди.\nShowing 101-114 of 184 items.


hidoyat.uz – “Мовароуннаҳр” нашриётининг сайти - ҲАНАФИЙ ФАҚИҲЛАР\nБарча илмлар, хоссатан, динимизга доир илмларнинг ривожига Ўрта Осиё халқларидан етишиб чиққан уламо ва фукаҳоларнинг қўшган ҳиссаси беқиёсдир. Диний илмларнинг барча соҳалари бўйича аждодларимиз мислсиз маърифий мерос қолдиришган. Журнал саҳифаларида мана шундай буюк алломаларимиздан энг машҳурлари ҳақида қисқача маълумотлар бериб боришни мақсад қилдик.\nАбу Ҳафс Кабир 150/768 йили туғилиб, 216/832 йил вафот этган.\nАбу Ҳафс Кабир Аҳмад ибн Ҳафс Бухорий Бағдодга бориб, Имом Муҳаммад билан учрашади ва ундан дарс ола бошлайди. Ҳанафий фиқҳини ўзлаштириб, бошқа диний илмларда камолга етганидан кейин она шаҳри Бухорога қайтиб келади. Бу ерда у бир неча масжид ва мадрасалар қуриб, талабаларни ўқитади. Одамларн турли саволлари ва масалаларининг жавобларини айтади.\nАбу Ҳафс ҳанафий мазҳабини биринчи бўлиб Мовароуннаҳрга олиб келди. Унинг қўлида кўпгина фақиҳлар ва олимлар етишиб чиқди. Ҳатто тарихчилар таъкидлашича, Бухорода илмнинг тарқалиши, имом ва уламоларнинг ҳурмат топиши Абу Ҳафс Кабир туфайлидир. Буюк тарихшунос олим Самъоний айтишича, Абу Ҳафс кўпгина фақиҳларни тарбиялаб камолга етиштирган. Улар Харожир қишлоғида яшашган.\nҲанафий мазҳаби фиқҳининг Мовароуннаҳрда тарқалишида Абу Ҳафс Кабирнинг оиласи, хусусан, ўғли Абдуллоҳнинг ҳам хизмати буюк. Шунинг учун ҳам уни Абу Ҳафс Сағир, яъни “Кичик Абу Ҳафс” деб аташган.\nАбу Ҳафс Кабирнинг шуҳрати бутун Бухорога, қолаверса, бутун Ислом оламига тарқалади. Ҳатто араб диёри олимлари бирор масаланинг жавобини топишда қийналиб қолишса, Бухорога Абу Ҳафс Кабирнинг олдига киши юбориб, ечимини билиб олишарди.\nБухоро билан Самарқанд оралиғида жойлашган Дабусия шаҳрида туғилиб ўсган. «Қузоти сабъа» (Етти машҳур қози)дан бири Абу Зайд Убайдуллоҳ (баъзи манбаларда “Абдуллоҳ”) ибн Умар ибн Исо Дабусий фиқҳ бўйича «Илмул хилоф» деб аталган янги илмнинг асосчиси эди. У аҳли сунна мазҳаблари орасидаги ихтилофларни тартибга солиб, илмий услубда ўрганиш қоидаларини ишлаб чиққан ва кўп илмий асарлар ёзган. Улардан «Китобул асрор фил усул вал фуруъ», «Ал Амадул ақсо», усулул фиқх бўйича «Ал Анвор» китоби машҳур бўлиб, «Таъсисун назар» Мустафо ибн Муҳаммад Қаббоний Дамашқий муқаддимаси билан Мисрда нашр этилган. Усулул фиқҳ бўйича у ёзган «Тақвимул адилла» китобини фахрулислом Паздавий шарҳлаган.\nИбн Халдун таъкидлашича, Дабусийнинг усулул фиқҳ бўйича ёзган китоби бу соҳада ёзилган асарларнинг энг муҳимларидан бири ҳисобланади.\nДабусийнинг «Ат Таълиқа» номли китоби ҳам хилоф илмига доир. «Абжадул улум»да таъкидланишича, ҳанафий мазҳабида у қиёс услуби бўйича кенг маълумот берган, унга тегишли бўлган шартлар ва баҳсларни тугатган ва усулул фиқҳ илмини камол даражасига етказган олим бўлган. Ҳанафий мазҳабида қиёс услуби борасида энг яхши асар ёзган олим, олдинги олимлардан Дабусий ва кейинги олимлардан сайфул ислом Паздавийдир.\nИмом Заҳабий ёзишича, Дабусий 430/1039 йили вафот этган. “Табоқотул ҳанафия” китобида алломанинг Дабусиядаги «Тўққиз қози» (ёки Етти қози) мақбарасига дафн этилгани ёзилган.\nШАМСУЛАИММА ҲАЛВОНИЙ (ҲАЛВОИЙ)\nАбдулазиз ибн Аҳмад ибн Наср ибн Солиҳ шамсулаимма Ҳалвоний (Ҳалвоий) Бухорий фиқх илмини Ҳусайн ибн Али Насафийдан олган. У 448/1057 йили Кеш шаҳрида дунёдан ўтиб, Бухорога элтиб дафн этилган. Унинг илмий мақоми юксак бўлган. Машҳур ва катта ҳажмли асари «Ал Мабсут» бўлиб, «Китобуи наводир» ҳам унинг қаламига мансуб.\nЗаҳабий «Сияру аъло мин нубало»да ёзишича, шамсулаимма ҳанафийлар пешвоси эди. Ундан шамсулаимма Сарахсий, фахрулислом Баздавий, укаси садрулислом Абулюср, шамсулаимма Бакр ибн Муҳаммад Заранжарий илм ўрганишган.\nЗарнужий «Таълимул мутаалим»да ёзишича, унинг отаси фақир киши бўлиб, ҳолвапазлик ва ҳолва сотиш билан шуғулланарди.\nХисомиддин садрушшаҳид Умар ибн Абдулазиз (1091–1142) усул ва фуруъ бўйича ҳанафий мазҳаби имомларидан эди. У маъқул ва манқул бўйича даврининг буюк олимларидан бўлиб, илмул хилоф ва мазҳаб муаммолари соҳасида катта салоҳиятли олим бўлган.\nХисомиддин фиқҳ илмини отаси Бурҳониддин Кабирдан ўзлаштириб, даврининг тенгсиз алломасига айланди. У ҳар доим фақиҳларга дарс ўтиб, олимлар билан мунозарада бўларди. Унинг илму фазилатини тарафдорлари ва мухолифлари бирдек эътироф этишган. Олимнинг лаёқат ва илмий муваффақиятлари Мовароуннаҳрда султоннинг ҳам, атрофидагиларининг ҳам катта иззат-эҳтиромига сазовор бўлди. Имом 536/1142 йил Самарқандда юз берган Катвон воқеасида шаҳид бўлди, жасади Бухорога элтиб дафн этилди.\nАллома Хисомиддин Бурҳониддин Марғинонийнинг буюк устозларидан бири бўлган. У ёзган асарларидан «Ал Фатово ас суғро» «Ал Фатово ал кубро», Хассофнинг «Адабул қазо» китобига, шунингдек, «Ал Жомиъ ас сагир» китобига ёзган шарҳлари машҳур.\nXII асрда мотуридия мактабининг яна бир атоқли вакили Аҳмад ибн Маҳмуд Собуний асарлари билан катта шуҳрат қозонди. Фиқҳ илми ва мотуридия калом мактабининг ҳомийси сифатида эътироф этилди. Унинг тўлиқ исми Аҳмад ибн Маҳмуд ибн Абу Бакр бўлиб, манбаларда «Ал Имомул ажалл» (Буюк имом), «Нуруд дин» (Дин зиёси), «Носирул ҳақ» (ҳақ ёрдамчиси) ва Собуний унвонлари билан шуҳрат қозонган. Куняси, айрим манбаларда, “Абу Муҳаммад, баъзиларида “Абулмаҳомид” шаклида берилади. Тадқиқотчилар фикрича, унинг «Собуний» деб аталишига совунсозлик ёки совун сотиш билан шуғулланиши сабаб бўлган.\nНуруддин Собуний 16 сафар 580 йил/30 май 1184 йил чоршанба куни қуёш ботиш чоғида ҳаётдан кўз юмиб, Бухородаги «Қузоти сабъа» (Етти қози) мақбарасига дафн этилган.\nСобунийнинг туғилган йили ва жойи ҳақида аниқ маълумот йўқ. У билан Фахриддин Розий орасида бўлиб ўтган мунозаралар йилига асосланиб, ҳижрий VI аср бошларида Бухоро шаҳрида туғилган, деган фикр бор. У туғилган оила обрўли хонадонлардан ҳисобланиб, Бухоро, шунингдек, Ироқ ва Хуросонда илму фан билан эътибор топган.\nБакр ибн Муҳаммад ибн Али ибн Фазл ибн Ҳасан шамсулаимма Заранжий (1037–1120) иқтидорли олим ва ҳанафий мазҳабини ҳимоя қилиши бўйича тилларда достон бўлган имом эди. Ўз шаҳрининг аҳолиси уни «Кичик Абу Ҳанифа» деб аташарди. У фиқҳ илмини Абдулазиз Ҳалвонийдан ўрганиб, ундан ривоят қилган охирги киши ҳисобланади.\nЗаранжий узоқ умр кўрди, ҳанафий мазҳаби бўйича кўп қиррали маълумотга эга бўлди. Кишилар фатво олиш учун ҳар доим унга мурожаат қилишарди. У фиқҳ илмини тарқатиш, ҳадислар ривоят қилиш бўйича катта хизматлар қилди. Аллома 512/1120 йил Бухорода вафот этган, Калобозда дафн этилган.


Францияда 84 яшар қария масждига қарата ўқ узди | Qalampir.uz\nФранцияда 84 яшар қария масждига қарата ўқ узди\nОлам\t29 Октябрь 2019 12:02 2515\nФранция жанубидаги Байонна шаҳрида яшовчи 84 яшар қария масжидга келганларга қарата ўқ узди. Бу ҳақда Euronews хабар бермоқда.\nМаълум бўлишича, қария автомобилида масжид яқинига келиб, бино томонга "Молотов" коктейли ташлаган (бензин тўла канистрни улоқтирган) ва камида 4 маротаба ўқ узган. Бунинг оқибатида икки киши оғир яраланган.\nҚария ҳодиса жойидан яширинган, бироқ орадан бир неча соат ўтиб полиция томонидан уйида, Байоннадан тахминан 100 километр узоқда қўлга олинган.\nМасжидга ҳужум уюштирган қария 2015 йилда маҳаллий сайловларда "Миллий фронт" партиясидан номзодини қўйган.\nПартия раҳбари ҳужумни қоралади. "Ушбу ҳаракат бизнинг ҳаракатимиз курашаётган барча қадриятларга зиддир", деб ёзди Ле Пен Тwetter`даги саҳифасида ҳамда ушбу жиноят учун жазога нисбатан энг қаттиқ муносабатда бўлишга чақирди.\nБайонна шаҳрида масжидга ҳужум қилинди


Владимир Рушайло Ўзбекистонга келди\nТўлқин Жорий йилнинг куз ойларида Қозоғистонда МДҲ мамлакатлари раҳбарларининг навбатдаги саммити бўлиб ўтади. Мазкур тадбир олдидан 6 июль куни МДҲ ижроия қўмитаси раиси Владимир Рушайло Ўзбекистонга келди.\nХабарларга қараганда, В.Рушайло икки кунлик сафари давомида Тошкентда Ўзбекистон Президенти Ислом Каримов ва ҳукумат аъзолари билан учрашади.\nСиёсатшунос Шерзод Қудратхўжаевнинг билдиришича, 1991 йилда собиқ иттифоқ тарқалиб кетгандан сўнг, унинг таркибида бўлган аксарият республикалар ўзаро ҳамкорликни сақлаб қолиш мақсадида янги мустақил давлатлар суверенитетини бузмайдиган энг қулай тузилма сифатида МДҲни тузган. Ўтган 13 йил давомида бу ишонч ўз исботини топган. Бироқ мазкур тузилма доирасида аъзо давлатлар ўртасида икки томонлама ҳамкорлик масаласида кутилган барча ишлар амалга оширилмаган.\nШ.Қудратхўжаевнинг таъкидлашича, ёз фасли сиёсий ҳаётда нисбатан пассив мавсум бўлишига қарамай, В.Рушайлонинг Ўзбекистонга ташриф буюриши МДҲнинг кузда ўтказиладиган саммитига тайёргарлик кўриш, Ўзбекистон Президентининг фикр-мулоҳазалари, таклифларини яқиндан ўрганиш билан боғлиқ бўлиши мумкин.\nЎзбекистон Вазирлар Маҳкамаси матбуот хизмати раҳбари Малик Қодировнинг сўзларига қараганда, сўнгги вақтларда МДҲ доирасида иқтисодий масалалар, жумладан, эркин савдо ҳудудини яратишга жиддий эътибор қаратилмоқда.\nСиёсатшунос Малик Абдураззоқовнинг фикрича, МДҲ доирасида эркин савдо ҳудудини яратишга аъзо мамлакатларнинг ички савдо ва божхона тизимлари бир-биридан фарқланиши, манфаатлар хилма-хиллиги каби бир талай омиллар монеълик қилади.\nСиёсатшунос, собиқ дипломат Тошпўлат Йўлдошевнинг таъкидлашича, МДҲ аввалига ўта мўрт ва заиф тузилма сифатида юзага келган. Лекин сўнгги вақтларда Россиянинг иқтисодий ўсиши тезлашгани аъзо мамлакатларнинг яна мазкур давлатга томон интилишини кучайтирган. Тузилма доирасида, асосан, савдо-сотиқ ва бошқа иқтисодий алоқаларни кенгайтиришга катта эътибор бериляпти. Бу нисбатан ёпиқ иқтисодий сиёсат юритаётган Ўзбекистон учун жуда муҳимдир. Марказий Осиё давлатлари раҳбарларининг яқинда Остонада бўлган учрашувида, Шанхай ҳамкорлик ташкилотининг сўнгги саммитида Ўзбекистон минтақавий савдо-сотиқни ривожлантиришга ваъда берган. Агар бу ваъдага амал қилинса, халққа яхши бўлади, яъни нарх-наво анча пасаяди. Бошқа томондан эса Ўзбекистоннинг иқтисодиёти инқирозга учраши мумкин. Боиси, корхоналарда ишлаб чиқарилаётган маҳсулотлар рақобатбардош эмас. Мабодо Ўзбекистон МДҲ доирасидаги алоқаларни кенгайтирадиган бўлса, унда ҳукумат сўнгги 10-12 йил давомида қабул қилган кўплаб қонунларга, ҳужжатларга, шу асосда олиб бораётган иқтисодий сиёсатига ўзгартириш киритиши керак.


"Nafrat" filmi katta ekranlarda - Yoshlar.com\n"Nafrat" filmi katta ekranlarda\n«ЮРАК ҚАҚШАР СИЗНИ ЭСЛАСАМ...»\nПойтахтимиздаги Алишер Навоий номидаги киносаройида «Нафрат» филмининг премераси бўлиб ўтди. Ушбу филм ижодкорларини деярли барча ҳамкасблари, шоу-бизнес вакиллари ва муҳлислар қўллаб қувватлаш учун ташриф буюришди. Ушбу филм муҳлислар қалбини ларзага солди десак муболаға бўлмайди. Буни кўзида ёш ила филмни томоша қилаётган барча меҳмонлар нигоҳидан сезиш қийин эмас эди.\nМоҳимнинг илк албоми «Ёр Бўлай»\nУшбу филм премерасини ёш ижодкор филмда ижро этилган соунтреcк ижрочиси Моҳим очиб берди. Дарвоқе шу куни бу ёш ижодкор ўзининг «Ёр бўлай» деб номланган илк албомини муҳлисларига тақдим этди. Премерадан аввал унинг албом тақдимоти ҳам бўлиб ўтди. Моҳим филм премерасифа ташриф буюрган барча томошабинларга янги албомини туҳфа этди.\nШирали овоз соҳибаси бўлмиш Моҳим «Кечир» номли қўшиғини ижро этаркан, қўшиқнинг сўзларидан томошабинлар фильмнинг таъсирчан эканини тахмин этишди десак муболаға бўлмайди.\nФильмда таниқли актёрлар билан бир қаторда ҳали кинода роль ижро этмаган ижодкорлар, ҳатто бир нечта ёш болалар иштирок этганини алоҳида айтиб ўтишимиз лозим. Сабабики, бош роль ижрочилари Санжар Маткаримов ва Суғдиёна Азимоваларнинг катта кинодаги дебют ролларидир. Клипмейкер-режиссёр сифатида танилган Санжар Маткаримовни бош ролда кўриш муҳлисларни ажаблантиргани аниқ.\nСевгидаги нафрат қасосга айланса…\nСевги баъзан айрим сабаблар билан нафратга айланиши мумкин, аммо у қасосга айланса, бундан ортиқ фожиа бўлмайди. Фильмдаги воқеалар ривожи ҳаётнинг мураккаблиги ва баъзан бешавқатлигини акс эттирди. Ота-онасини кўндириб ўз севгани билан турмуш қурган қиз тақдири бу қадар чигалликларга учраши кимни ҳаёлига келибди дейсиз...\nОтасининг қилган ҳатоси сабаб онасидан айрилган фарзанд қалбида сақланган нафрат бир кун юзага чиқиб, ҳатто севган аёлини хўрлаш ва ундан қасос олишга сабаб бўлди. Севиб турмуш қурган аёлининг ўгай отаси, ўзининг болалагида ташлаб кетган отаси эканини билгач қалбида фақат нафратдан бошқа ҳеч нарса қолмаган йигит аёли Ёдгоранинг ҳаётини ғурбатга айлантиради. Бегуноҳ Ёдгора бир вақтлар ўйламай қилинган катталарнинг хатоси учун жазоланади.\nРежиссёрнинг ишончини оқлашди\nУшбу филмнинг режиссёри Дурдона Тўлаганова филмнинг бош қаҳрамонларидан мамнун. Унинг айтишича, бу икки ижодкор унинг ишончини оқлай олган: «Санжар ҳам, Суғдиёна ҳам аслида актёрлар эмас, лекин мен фильмимдаги образда уларни кўра олдим ва бу икки инсон топширилган ролни ижро этишни уддасидан чиқишига ишондим. Иккиси ҳам ишончимни оқлашди, дея оламан: дейди режиссёр Дурдона Тўлаганова.\nКомментарии (0) | Добавить: 12.09.2014


Пойтахтимизда “DaVinci Solutions” консалтинг компанияси томонидан Ўзбекистон Савдо-саноат палатаси кўмагида “Инсон ресурсларини бошқариш ва кадрларни саралашда инновация ва ахборот технологияларининг ўрни” мавзуида конференция ташкил этилди.\nУнда бизнес соҳаси вакиллари, давлат муассасалари, акциядорлик жамиятлари раҳбар ҳамда ходимлари, бизнес-консультантлар, чет эллик экспертлар, топ-менежерлар қатнашди.\nТаъкидланганидек, кейинги йилларда мамлакатимизда ишбилармонлар учун қулай шарт-шароитлар яратилиб, бизнесни бошқаришнинг замонавий усуллари амалиётга кенг татбиқ қилинмоқда. Бунда Президентимизнинг 2015 йил 24 апрелдаги “Акциядорлик жамиятларида замонавий корпоратив бошқарув услубларини жорий этиш чора-тадбирлари тўғрисида”ги Фармони муҳим дастуриламал бўлаётир.\n— Юртимизда биз, тадбиркорларнинг самарали фаолият юритишимиз учун барча имконият мавжуд, — дейди Тошкентдаги “Dekos” компанияси раҳбари Ҳасан Мамасаидов. — Шу билан бирга, рақобатга асосланган бозор иқтисодиёти шароити -бизнесменлардан инсон ресурсларидан оқилона фойдаланиш ҳамда кадрларни танлашга алоҳида эътибор қаратишни тақозо этаяпти. Тадбирда соҳанинг тажрибали вакиллари томонидан уюштирилган машғулотларда бу борадаги билимларимизни янада оширишга эришдик.\nИкки кун давом этган анжуман доирасида етакчи хорижий компанияларнинг мутахассислари томонидан кадрларни бошқаришга доир ноёб лойиҳалар намойиш қилинди. Шунингдек, рекрутёрлар, ходимлар билан ишловчи менежерлар ҳамда бизнес эгалари учун амалий машғулотлар ўтказилиб, энг сўнгги инновацияларни ҳаётга татбиқ этиш бўйича таклифлар ишлаб чиқилди.\nМазкур рукндаги бошқа мақолалар: « Турли босимда ишлайди\tФаровон ва осуда ҳаётимиз асоси »


Энг қувонарлиси, бизнинг фермер хўжалигимизнинг номи ҳам юксак пахта хирмонини бунёд этишда муносиб ҳисса қўшган илғор жамоалар қаторида алоҳида тилга олинди. Камтарона меҳнатимиз шу даражада қадр топганидан кучимизга куч, ғуруримизга ғурур қўшилди.\nТабрикномада қайд этилганидек, пахтачилик ўзининг жуда нозиклиги, кўп меҳнат, катта билим ва тажриба талаб қилиши билан ажралиб туради. Хусусан, табиат инжиқликларини енгиш деҳқондан ишга омилкорлик билан ёндашишни тақозо этади. Жумладан, жорий йил ёзида ҳаво ҳароратининг ўта юқори келиши биз, фермерларни яна бир синовдан ўтказди. Кечани-кеча, кундузни-кундуз демай, ишлаш эвазига ана шу қийинчиликларни енгиб ўтишга эришдик. Бунда давлатимиз томонидан қишлоқ хўжалиги соҳасига қаратилаётган алоҳида эътибор, деҳқон ва фермерлар учун яратиб берилаётган қулай шарт-шароитлар муҳим аҳамият касб этди, албатта.\nҚолаверса, бугун қишлоқ одамларининг ҳаёт фалсафаси тубдан ўзгарган. Қилаётган меҳнатидан, энг аввало, ўзи, оиласи, жамият наф кўришини чуқур ҳис қилган ҳолда иш юритмоқда. Сабаби, илгари йил бўйи тер тўкиб, косаси оқармаган деҳқоннинг истиқлол -туфайли қадри юксалди, моддий манфаатдорлиги ошди. Бу, ўз навбатида, ишга бўлган муносабат ўзгаришида ҳал қилувчи омил бўлаётир.\nАслида, ерга меҳрингизни берсангиз, у саховатини аямайди. Бунга ўз фаолиятимда кўп марта ишонч ҳосил қилганман. Деҳқончилик учун ноқулай келган бу йилги мавсумда ҳам ғўзанинг “Бухоро-8” навини парваришлаб, ҳар қачонгидан кўра мўл ҳосил етиштиришга муваффақ бўлдик.\nШу ўринда айтиш жоизки, агротехника тадбирларини тўлиқ ва сифатли адо этишимизда ёнилғи-мойлаш материллари, минерал ўғит, сув таъминотининг оқилона йўлга қўйилгани қўл келди. Гармсел эсган жазирама кунларда эса ғўза қатор ораларидаги намлик миқдорини бир меъёрда сақлаб турдик. Натижада ҳосил элементлари тўлиқ асраб қолинди.\nЙиғим-терим ишлари эса сафарбарлик асосида ташкил этилди. Бунинг самараси ўлароқ, давлатга пахта сотиш шартномавий режасини уддалашимиз учун атиги саккиз иш куни кифоя қилди. Қиёслаш учун айтишим мумкинки, ўтган йилги мавсумда 20 кунда ваъдамизнинг устидан чиққан эдик.\nДастлабки ҳисоб-китобларга қараганда, биргина пахтачиликнинг ўзидан кўраётган умумий даромадимиз 500 миллион сўмни ташкил этаяпти. Агар бу йил 300 тонна сифатли ғалла етиштирганимизни ҳам назарда тутсак, хўжалигимиз аъзоларининг манфаатдорлик ҳисси кучайиб бораётганини, келажакка ишончи янада мустаҳкамланаётганини пайқаш қийин эмас.\nБу фикрни вилоятимизнинг исталган фермер хўжалиги мисолида ҳам билдириш мумкин. Зеро, юртимиз тинч, дўкон ва бозорларимиз тўкин. Меҳнат қилиб, асло кам бўлмаяпмиз. Танти халқимизнинг дастурхони файзли, қут-баракали. Шундай фаровонлик, тинчлик-хотиржамликка бир фермер сифатида ҳиссанг қўшилганини англаб, шукроналар айтасан, киши.\nҚоракўл туманидаги «Ҳосилдор» фермер хўжалиги раҳбари.\nМазкур рукндаги бошқа мақолалар: « Оила, маҳалла ва таълим муассасаси\tСадоқат ва фидойилик тимсоли »